"SNS nanosi štetu Srbiji i udaljava je od EU" – Otvoreno\nPočetnaVesti"SNS nanosi štetu Srbiji i udaljava je od EU"\npetak, 11. decembra 2020 : 17:38\n“SNS nanosi štetu Srbiji i udaljava je od EU”\nPredsednik Demokratske stranke (DS) Zoran Lutovac ocenio je danas da Srpska napredna stranka čini ogromnu štetu državi time što samo deklarativno sprovodi evropsku agendu dok se Srbija udaljava, umesto da se približava članstvu Evropskoj uniji.\n– Fasadna politika po pitanju evropskih integracija dovela je do toga da Srbija nije u stanju da otvori nijedno poglavlje, a takva situacija svakako ima negativne posledice na kvalitet života gradjana. I sama ministarka za evrointegracije Jadranka Joksimović je tokom današnje Nacionalne konferencije o prekograničnoj saradnji priznala da Srbija u ovoj godini nije ostvarila napredak u procesu pristupanja Evropskoj uniji – ocenio je Lutovac u saopštenju.\nZoran Lutovac FOTO: ATA Images/Antonio Ahel\nOn je dodao da nema napretka u reformama, spoljna politika nije usklađena sa evropskom, postoje ozbiljni problemi kada je u pitanju vladavina prava, što kao posledicu ima da čak sedam država bude protiv otvaranja novih poglavlja.\n– Nazadovali smo na svim lestvicama – i Fridom hausa i Transperensi internešnala i Reportera bez granica, što znači da su demokratija, borba protiv korupcije i sloboda medija toliko ugroženi da i međunarodna javnost mora da reaguje. U normalnoj državi bilo bi za očekivati da nadležni ministar podnese ostavku, ali, nažalost, jasno je da etika odgovornosti odavno ne postoji u našoj politici. Istina je da je najveći krivac za ovakvo stanje u državi, pa i za neotvaranje poglavlja i suštinski stopirane pregovore sa Evropskom unijom, Aleksandar Vučić – dodao je on.\nLutovac je rekao da je ministarka za evropske integracije “samo produžena ruka autokrate”, koja je na toj poziciji zato što je pristala da se deklarativno zalaže za članstvo Srbije u Evropskoj uniji, a da delima pokazuje sasvim drugačiju opredeljenost Srbije.\n– Ostavka ministarke zato ne bi imala nikakav efekat, jer bi na njeno mesto došao neki drugi glasnogovornik. Baš kao što u Skupštini Srbije poslanici izgovaraju ono što im se kaže, tako su i ministri, pa i čitav državni aparat, stavljeni u funkciju veličanja lika i dela Aleksandra Vučića i njegovog opstanka na vlasti – naveo je predsednik DS.


Hrvatski premijer Andrej Plenković podneo je danas Hrvatskom saboru izveštaj o godišnjem radu vlade, poručivši da su pred zemljom teški meseci puni izazova i pozvao sve na odgovornost, požrtvovanost i solidarnost.\n-Ovo je vreme odgovornosti svakog od nas, jer bi neodgovornost bila pogubna, ovo je vreme požrtvovnosti svakog od nas, jer čuvajući jedni druge doprinosimo zajedničkom uspehu, ovo je vreme solidarnosti cele nacije, jer nam umesto štetnih podela treba jedinstvo - naveo je Plenković.\nOn je najavio promociju tolerantnije atmosfere u društvu u kojem se uvažavaju različita mišljenja, ali i suzbijanje govora mržnje te lažnih vesti koje podstiču diskriminaciju, nesnošljivost, radikalizaciju i nasilje.\nPlenković je naveo da će biti nastavljena politika pomirenja, saživota i negovanja kulture sećanja, koju je "zacrtao još Franjo Tuđman", kao i odavanje pijeteta svim žrtvama proteklog rata u Hrvatskoj.\nHrvatski premijer je najavio zalaganje za proširenje EU na zemlje jugoistočne Evrope koje, kako je rekao, budu ispunjavale sve potrebne uslove i kriterijume.\nOn je najavio da će u narednih godinu dana i duže osnovni zadatak Vlade Hrvatske biti da radi na smanjenju neizvesnosti i jačanju zdravstvene, društvene i privredne sigurnosti.\nMRAČNE PROGNOZE ZA HRVATSKU Ministar zdravlja: Očekujemo CUNAMI BOLESNIKA u bolnicama\n-To se pre svega odnosi na jačanje zdravstvenog sistema, očuvanje radnih mesta, smanjenje nejednakosti, veću društvenu pravednost i ravnomerni razvoj cele Hrvatske - rekao je Plenković.\nKao prioritete dugoročnog rada vlade, Plenković je naveo podsticanje demografske revitalizacije Hrvatske, smanjivanje iseljavanja ekonomskom i poreskom politikom, ravnomeran regionalni razvoj i jednake prilike za sve građane, modernizacija železnica, puteva, bolnica, škola i vrtića.\nBEŽI OD OGORČENIH ZAGREPČANA Plenković u parlament ušao na sporedni ulaz zbog protesta


Vreme 1518 - Izborni potencijal Srpske desnice: Budala za jedan izborni ciklus\nOd skandaloznih nastupa u Bujanovcu gde je pretio lokalnim Srbima, preko pretnji lokalnoj upravi u Šapcu, Miša Vacić kao politički pajac i nekadašnji saradnik Marka Đurića u Kancelariji za Kosovo i Metohiju, ide po Srbiji i vodi kampanju na način na koji "tradicionalna" desnica izgleda kao mala maca. Kad se još uzme u obzir da je njega javno podržao pokret Levijatan, poznat po svojim desničarskim stavovima, moguće je zaista zamisliti da ovaj "čudni" politički entitet u budućnosti postane relevantna politička činjenica.\nAli kako se Srpska desnica kotira na lokalu? Njeni tragovi kreću od Bujanovca na jugu, preko Kragujevca u Šumadiji i Sombora u Vojvodini.\nČini se da je Vacić bio poslat tamo gde je potrebno da se lako napravi neki skandal, gde je bilo lako još više pojačati desnu retoriku čak i u odnosu na tradicionalne stranke desnice kao što su Šešeljevi radikali, Dveri ili DSS tamo gde daju neke znake života. A sve to u kontekstu nepobedive vladajuće partije koja po potrebi može da na političkoj skali zauzme bilo koje mesto: od krajnje levice do krajnje desnice.\nU takvu političku pazlu ugurava se Vacićeva partija, trudeći se, poput radikala iz rane faze, da dramatičnim akcijama, performansima i najzaoštrenijom mogućom retorikom, privuče pažnju medija i proba da izgradi neki profil među biračima. Oni bi trebalo da budu "prava nacionalna partija", ali je na tom spektru tolika gužva da je zaista pitanje da li mogu dalje od par odbornika na lokalu.\nMeđutim, ako se setimo, tako je i Šešelj krenuo početkom devedesetih, kada se na mala vrata uvukao u parlament Srbije, pobedivši na izborima u Rakovici velikog srpskog pisca Boru Pekića. Taj događaj, koji je u to vreme izgledao kao jedan od paradoksa političkog života mladog srpskog višestranačja, narastao je u godinama nakon toga u snagu koja je na vlasti u Srbiji već osmu godinu. Zato se čini da treba zapamtiti i zabeležiti prve korake ovakve nakaradne opcije.\nŠIRENJE MRŽNJE: M. Vacić\nNOVI SRBI ZA BUJANOVAC\nIbe Levica, izdanak pečalbarske porodice koja se nekoliko generacija ranije doselila sa obronaka Šar-planine, važi za "poznatu facu" u Bujanovcu, a zahvaljujući prezimenu na popularnosti je dodatno dobio krajem oktobra prošle godine, kada je u Bujanovcu osnovan odbor Srpske desnice (SD) Miše Vacića.\nDan posle tog događaja, oko kojeg se u čitavoj Srbiji podigla ogromna bura, jedan od redovnih gostiju kafića u kome Ibe radi kao šanker, sa vrata je, uz uobičajni "duži bez mleka", uzviknuo:\n"Svi smo mi desnica, samo je Ibe levica!"\nFora sa igrom reči se primila, iako osnivanje SD-a u gradu poput Bujanovca, u kome se Srbi i Albanci i dalje oporavljaju od ratova, najpre onog na Kosovu 1999, pa zatim i u svom dvorištu godinu dana kasnije, nimalo nije događaj za šalu i smeh.\nZa razliku od apolitičnog Ibeta, koji se samo nasmeje i slegne ramenima kad ga u šali pitaju hoće li na izborima da glasa za levicu ili desnicu, Vacić je svojim bujanovačkim performansom 24. oktobra 2019 uznemirio lokalno stanovništvo i političku scenu, što je rezultiralo i istragom koju je pokrenulo Osnovno tužilaštvo u Vranju – Odeljenje Bujanovac (OJT) protiv lidera SD-a.\nDoduše, postupak se i dalje razvlači iz samo naizgled banalnog razloga: Beogradska policija već gotovo tri meseca nije saslušala Vacića po nalogu OJT Vranje.\nMiša Vacić je, kako rekosmo, na osnivačkoj skupštini stranačkog odbora u Bujanovcu zavredeo mnogo veću pažnju "nadležnih organa" nego lokalaca jer su na događaju dominirali njegovi ljudi iz drugih sredina juga Srbije, ali i iz Beograda, među kojima se isticao čovek koji se predstavio kao nekadašnji pripadnik obezbeđenja Ratka Mladića.\nOkruženje, dakle, idealno za njegove stavove:\n"Ako treba, iz svih gradova gde postoji Srpska desnica dovešćemo ‘najzajebanije’ ljude da raselimo ove koji vam uništavaju živote, ali prvo pokušajmo demokratski", rekao je Vacić na početku, misleći na lokalnu vlast koju ovde zajedno čine po dve srpske i albanske političke grupacije uz, važno je reći, SNS u opoziciji.\n"Ne treba da postoje Srbi, kao pojedinci u Bujanovcu, koji su spremni da idu protiv svoje države tako što prave vlast sa separatistima. Doći će ljudi, ako treba blokiraćemo ceo grad protiv onih koji korupcijom uništavaju vaše mesto. Dolaziću ovde dok ih ne oteramo. Svakome od vas verovatno je prećeno i ima problem, ali neka pokušaju da diraju bilo koga, samo neka pokušaju. Blokiraćemo im sve u životu ako dirnu bilo koga od vas. Mogu da se sele iz Srbije, tu pre svega mislim na ove lokalne Srbe koji su u vlasti i ako neko bude pokušao da sputa rad Srpske desnice", poručio je Vacić.\nVacić je poručio i da je Srpska desnica za "dijalog sa lojalnim Albancima" i da će uvek pružiti ruku takvim "normalnim Albancima koji poštuju Srbiju".\nMiša Vacić u Bujanovcu ne samo da je uspeo da "zaseni prostotu", već mu je pošlo za rukom ono što nije nebrojenim stranim diplomatama i inima uključenim u južnosrpsku problematiku: da približi stavove lokalnih Albanaca i Srba:\n"Idi tamo u Beograd ili odakle si već, pa deli i proteruj ljude", jedan je od sličnih komentara čitalaca lokalnog portala Bujanovačke.\nPredsednik opštine Bujanovac Šaip Kamberi rekao je za ovaj portal i da je Vacić kukavica:\n"Doći nekome u kuću i pretiti najogavnijim pretnjama, ‘vrednost’ je koja krasi kukavice. Zato moja poruka takvima glasi: Nismo se plašili živih vukova, a kamoli ostarelih kurjaka."\nKamberi je apelovao da država "spreči fašizam Miše Vacića" i dodao da ga je strah ako se vlast ili deo vlasti krije iza njegovih stavova i pokušava da ugrozi mir u Bujanovcu i stvaranjem veštačkih incidenata unese razdor između Albanaca i Srba.\nBogoljub Tomić, direktor lokalne Duvanske industrije, reagovao na samu najavu formiranja SD-a u Bujanovcu, zbog čega se na osnivačkoj skupštini našao na Vacićevom nišanu:\n"Ja kao Srbin imam komšije i sugrađane Albance sa kojima dobro živim i nemam problema, kao i velika većina Srba u Bujanovcu. U Bujanovcu živimo svi i uglavnom nas muče isti životni problemi. Velika većina Srba u Bujanovcu želi mir i dobre odnose sa komšijama Albancima, a verujem da i oni slično razmišljaju. Desničarske, populističke ideje našoj opštini nikada nisu donosile ništa dobro, ma sa koje strane dolazile", poručio je Tomić.\nJoš jedna odlika Vacićevog nastupa u Bujanovcu je i ta da je više odjeknula u drugim gradovima.\nNa ovu konstataciju, Nedžat Beljulji, lokalni biznismen i medijski radnik, odgovara da ovdašnje ljude malo stvari može da iznenadi jer je "Bujanovac prošao svašta u poslednjih 20 godina i da opstaje takav kakav jeste".\n"Srbima prave probleme Srbi sa strane, Albanci su taoci Albanaca sa strane, koji izigravaju velike Albance i patriote, ali iz Prištine i Tirane, a Srbi su taoci velikih Srba iz Beograda", kazao je Beljulji.\nOvo su samo neki od komentara na temu Miše Vacića, i svi su listom jednoglasni. Jedini koji za Bujanovačke nije želeo da bilo šta kaže o govoru lidera SD-a bio je Nenad Mitrović, narodni poslanik i šef lokalnog odbora SNS-a:\n"Ne mogu da komentarišem događaj kome nisam prisustvovao", bio je jezgrovit Mitrović.\nUoči lokalnih izbora, međutim, nije poznato kojim glasačkim potencijalom raspolaže Srpska desnica. U nekim lokalnim sredinama, poput susednog Vranja, ušli su u lokalni parlament između dva izborna ciklusa "preletanjem" nekoliko odbornika iz drugih stranaka, pre svega iz bratske Jedinstvene Srbije, ali i uspeli da otvore Romsku kancelariju.\nU Medveđi su u jesen 2019. godine na mišiće, ali i uz bitnu agitaciju već spomenutih "najzajebanijih ljudi", prebacili cenzus, a čini se da im je to i cilj u Bujanovcu.\nZa razliku od svog šefa, predsednik bujanovačkog odbora SD-a Zarije Mitić kao dobar policajac "spušta loptu" i fokusira se na životne teme zajedničke i Srbima i Albancima. Na pitanje da prokomentariše Vacićevu ideju o proterivanju i dolasku "najzajebanijih" ljudi, Mitić pomirljivo kaže da svako ima svoj stil izražavanja, ali dodaje da su njemu prioritet ekonomski razvoj, zapošljavanje i slične fraze.\n"Naš odbor je potpuno autonoman od centrale u donošenju odluka", naglašava Mitić.\nOni koji poznaju Mitića, a radi se o čoveku zaista poznatom i, može se reći, miroljubivom, uglednom i poštenom u maloj sredini poput Bujanovca, gde se zna i šta komšije spremaju za ručak, reći će da ni on nije svestan u kakvo se društvo u’vatio.\nZare, kako ga zovu u gradu, na prvi pogled deluje kao simpatični čikica sa šmekerskim brčićima, uz to pčelar, dakle čovek po prirodi pacifističkog zanimanja, može da bude tajni adut Desnice na izborima u Bujanovcu.\nMIGRANTI KAO TAČKA OKUPLJANJA\nStranke/pokreti krajnje desne orijentacije, koje na političkoj sceni Srbije opstaju poslednjih nekoliko godina, uglavnom imaju ustanovljene lokalne odbore u Somboru. Međutim, upitna je stvarna funkcionalnost odbora, odnosno njihov učinak na lokalu. Uglavnom je njihovo delovanje svedeno na nekolicinu rukovodećih ljudi koji su i kroz prethodni izborni ciklus predvodili odbore. Sve ređe se događa, za razliku od pre desetak godina, da neka od stranaka, ne samo desne orijentacije, uspe da organizuje izborni proces na lokalu.\nSrpska radikalna stranka je i dalje najznačajnije uporište lokalnih desničara, no to ne garantuje da na predstojećim izborima mogu dostići cenzus. Srpska napredna stranka je na polovini ovog mandata Skupštine grada preuzela čak tri, od ukupno pet, odbornika radikala, sa kojima su inače u koaliciji. Radi se o SRS-u koji je na lokalnim izborima 2016. imao blizu tri hiljade glasova (6,5 odsto). Poslednji izborni proces u somborskom odboru stranke organizovan je pre četiri godine.\nDelimično funkcionalan lokalni ogranak ima i pokret Dveri. Upravlja koordinator uz nekoliko saradnika. Potpisali su na nivou grada sporazum o pristupanju Savezu za Srbiju. Pokret je 2016. godine u koaliciji sa Demokratskom strankom Srbije učestvovao na lokalnim izborima. Poverenje im je ukazalo oko 1300 građana ili oko tri odsto izašlih birača. Somborski odbor DSS-a je nakon tih izbora praktično nestao iz političkog života grada. Može se potvrditi samo da glavni odbor DSS-a ima i dva člana iz Sombora. Nepoznato je ko upravlja gradskim odborom.\nIako je bilo nagoveštaja i nezvaničnih informacija, za sada u Somboru još uvek nije formiran odbor Srpske desnice, niti je bilo događaja koje je organizovao pokret/stranka Miše Vacića.\nPrethodnih godina, po izbijanju migrantske krize, sve glasnije su postale grupe građana koje iskazuju nezadovoljstvo upravljanjem migracijama i povećanjem broja izbeglica na ovoj teritoriji. Nekoliko protesta okupilo je više stotina građana, dok su te inicijative značajno snažniju podršku imale na društvenim mrežama. Iako se ne može govoriti o političkoj pozadini tih protesta, može se konstatovati da postoji "stabilno" uporište. Zahteve lokalnoj samoupravi da se problemu migranata posveti dodatna pažnja zvanično su uputili samo Pokret obnove Kraljevine Srbije, udruženje Narodna alternativa, odnosno nedavno reaktivirano Udruženje građana Sombora koje najavljuje svoj proboj na lokalnu političku scenu. Lokalni veterani političke scene u Somboru kažu da se ne može isključiti mogućnost da bi upravo "stav o izbeglicima" mogao ujediniti desno orijentisane glasače.\nDESNICA IZ KOMŠILUKA\nGradski odbor Srpske desnice u Kragujevcu osnovan je krajem oktobra 2019. godine.\nProstorije im se nalaze u Ulici crvenog barjaka 19, gde je nekadašnji kozmetički salon u centru grada adaptiran za potrebe političke stranke. Prostorije okrečene u roze, a ispod plakata na kome je Vacić izviruje manekenka.\nPredsednik odbora je izvesni Saša Obradović, potpuno nepoznat ne samo na političkoj sceni Kragujevca, već i Kragujevčanima. Predstavlja se kao uspešan biznismen.\nKoliko se zna, on se nedavno doselio iz Kruševca. Pojedini sagovornici kažu da je tolika zainteresovanost Kragujevčana za Srpsku desnicu da nisu mogli da nađu predsednika gradskog odbora u gradu. Opet, priča se da ta osoba neće više biti predsednik lokalnog odbora, pa sve nekako izgleda neozbiljno. Uzgred, u Kragujevcu je nepisano pravilo, kao i u drugim gradovima i opštinama, da je predsednik gradskog odbora onaj koji može da plaća zakup prostora.\nDelovanje Srpske desnice svodi se na sporadična saopštenja koja niko od lokalnih medija ne objavljuje jer ih se ne uzima za ozbiljno. Na otvaranju odbora služili su pršut i sir, a publiku je zabavljao i guslar Marko, rodoljubive stihove je govorio lokalni mladi glumac. Oni koji su se pojavili kao članovi lokalnog rukovodstva stranke su osobe koje su nepoznate u Kragujevcu. Osnivačka skupština bila je u prostorijama Pozorišta za decu, koje se redovno izdaje za potrebe političkih skupova. Zanimljivo je samo da su sedišta u pozorištu mala, za decu, pa gosti nekako čudno izgledaju kada se u njih uguraju.\nU Kragujevcu je skoro čitava politička scena "desna". I raniji gradonačelnik Veroljub Stevanović sada se pomera ka desnoj koaliciji Spas, DSS, Dveri, a ni SPS nije daleko od desnice, pošto su glasali da ulica u Kragujevcu dobije ime Draže Mihailovića.


ĐAJIĆ: GARAŽNI PROSTOR - RASTEREĆENjE SAOBRAĆAJA NASELJU | SRNA\nBANjALUKA, 29. MAJA /SRNA/ - Generalni direktor Univerzitetskog kliničkog centra /UKC/ Republike Srpske Vlado Đajić rekao je danas da je rukovodstvo ove zdravstvene ustanove sa Vladom Srpske krenulo u izgradnju parking garaže kao jedinstvenog rješenja problema prebukiranog parkinga, a samim tim i regulacije saobraćaja u naselju Paprikovac i lokacije UKC-a Srpske.\n"Pošto je riječ o veoma zahtjevnom projektu, jer je područje trusno, za izgradnju projekta i najboljeg rješenja angažovani su eminentni stručnjaci građevine i saobraćaja iz Beograda", rekao je Đajić novinarima.\n"Raspisan je međunarodni tender za izvođača radova u trajanju od 90 dana, na koji se, jer je uslov projekta bio `ključ u ruke`, prijavio samo jedan izvođač sa ponudom od 29.805.000 KM, bez PDV-a koja je i prihvaćena", rekao je Đajić.\n"I sada se može primijetiti da parkiranje ovde predstavlja veliki problem, koji se ne može riješiti postavljanjem montažnih garaža, kao što je bio jedan od prijedoga", rekao je Đajić.\n"U Republici Srpskoj manji gradovi imaju svoju bolnicu, a Banjaluka nema, te je nova bolnica mnogo veći prioritet od parkinga, koji jeste evidentan, ali ne i prioritetan problem", ocijenio je Stanivuković.


Годишњица присаједињења Војводине Краљевини Србији (VIDEO)\n[ 04/12/2021 ] Autoput Ruma-Šabac otvaramo do polovine 2023.\tEkonomija\nHomeDRUŠTVOGodišnjica prisajedinjenja Vojvodine Kraljevini Srbiji (VIDEO)\nGodišnjica prisajedinjenja Vojvodine Kraljevini Srbiji (VIDEO)\n25/11/2021Redakcija BALKAN TVDRUŠTVO, Vesti, za slajder0\nGradonačelnik Novog Sada Miloš Vučević i predsednica Skupštine Grada Novog Sada Jelena Marinković Radomirović, zajedno su sa predstavnicima Saveza potomaka ratnika Srbije od 1912. do 1920. godine i Saveza bačkih Bunjevaca položili vence od lovorovog lista na Spomen – ploču koja se nalazi na Trgu slobode. Povod je bio tradicionalno obeležavanje važnog datuma – 25. novembra 1918. godine, kada je Velika narodna skupština Srba, Bunjevaca i drugih Slovena Banata, Bačke i Baranje donela odluku o prisajedinjenju Vojvodine Kraljevini Srbiji.\n– Tradicionalno obeležavamo 103. godišnjicu od prisajedinjenja Bačke, Banata i Baranje Kraljevini Srbiji, a tome dodajemo i odluku koja je doneta u Rumi dan ranije, 24. novembra, kada se Srem direktno prisajedinio matici. Ti datumi, ne samo da su obeležili 20. vek, nego su kruna nečega što je stvarano mnogo decenija i vekova ranije. Odluka doneta 25. novembra 1918. godine je promenila tok istorije u pravom smeru, zahvaljujući mudrom i ispravnom razmišljanju naših predaka. Zahvalan sam Udruženju potomaka slavnih boraca koji su vojevali bitke početkom 20. veka, a tu su naši prijatelji iz Saveza vojvođanskih Mađara koji sa nama uvek obeležavaju ovaj važan datum. Ponosni smo na našu istoriju, čuvamo je i smatramo da treba još više da radimo na kulturi sećanja. Žao mi je što sećanje na taj istorijski važan datum nije više prisutno u srpskom narodu, jer on nije samo regionalni praznik, već veliki događaj za celokupan srpski narod bez obzira na to gde on živi. Pre više od jednog veka, Velika narodna skupština je donela veliku odluku, a posebno smo ponosni na to što su na toj skupštini žene imale izborno pravo, što je bio raritet tada u Evropi – rekao je gradonačelnik Miloš Vučević i čestitao svim građanima u Republici Srbiji veliki praznik 25. novembar, posvećen tom datumu 1918. godine.\nIzvor: Instagram milosvucevic_gradonacelnik\nU 18 časova, u Srpskom narodnom pozorištu u Novom Sadu predsednik Pokrajinske vlade Igor Mirović obratiće se na Svečanoj akademiji povodom 25. novembra – Dana prisajedinjenja Vojvodine Kraljevini Srbiji.\nPredlog Evropske unije: Validnosti vakcine na devet meseci


luka doncic novak djokovic tenis odgovor\nIz dana u dan je Novak Đoković glavna vest regiona, pogotovo nakon odluke da organizuje "Adria Tur" koji će se igrati u četiri balkanske zemlje (mada je još uvek problematično održavanje u Crnoj Gori). Zato i ne čudi što je Slovenac Luka Dončić počeo da kopira najboljeg tenisera sveta:\nLuka Dončić igra tenis\nPauza NBA sezone zbog epidemije korona virusa učinila je da mnogi igrači teže ka samousavršavanju. Neki su radili na fizičkoj snazi, a neki vežbali veštine za koje nisu imali vremena zbog gustog rasporeda.\nDončić je odlučio da igra tenis, a poteze je skidao od Novaka! Na video snimku koji je objavio se vidi kako je doslovce prekopirao čuveni forhend našeg asa, a sami procenite koliko uspešno.\nNovak je ubrzo primetio ovo i odgovorio samo "emodžijima", ali je bilo jasno da je oduševljen trudom zvezde Dalas Maveriksa.


Koliko dugo smeju da se uzimaju tablete protiv bolova? Ovo je odgovor! - mediji.net\nJovana ne prestaje da šokira naciju izjavama!\nČESTO POSEGNETE ZA LEKOVIMA PROTIV BOLOVA: Koliko to može biti opasno i kako pravilno da ih pijemo\nLjudi svakodnevno koriste lekove protiv bolova za koje se veruje da uvek mogu pomoći, odnosno značajno olakšati različite vrste fizičkih nelagoda. Treba imati u vidu da se ipak ne smeju olako koristiti.Većina ovakvih medikamenata se može kupiti bez recepta, sadrže zakonski dozvoljene doze i sigurni...\nDOKTORI IZDALI UPOZORENJE: Stariji od 40 godina treba odmah da prestanu sa uzimanjem ovih tableta, uništavaju srčani mišić!\nSamo razmišljanje o tome je zastrašujuće


Stanković: Igraću za reprezentaciju ako me Miha pozove! – Nadlanu.com\nStanković: Igraću za reprezentaciju ako me Miha pozove!\nDoskorašnji kapiten reprezentacije Srbije Dejan Stanković, rekao je da bi se vratio u nacionalni tim ukoliko bi usledio poziv selektora Siniše Mihajlovića.\n„Siniša i ja smo u stalnom kontaktu, pričamo o raznim stvarima. Ukoliko bi procenio da sam potreban reprezentaciji Srbije, stavio bih mu se na raspolaganje. Siniša Mihajlović radi dobar posao sa reprezentacijom, ubacio je gomilu talentovanih klinaca i želim mu sve najbolje“, izjavio je Dejan Stanković.\nIskusni igrač sredine terena još se oporavlja od dvostruke operacije Ahilove tetive i ove sezone nije odigrao nijednu utakmicu za Inter.\n„Ne mogu da dočekam da se vratim na teren. Teško je posmatrati sve sa strane, jednostavno nije lako prihvatiti da si daleko od akcije. Ipak, jedino o čemu trenutno razmišljam je da se potpuno oporavim“, rekao je Stanković, navodeći da će i posle završetka karijere ostati u fudbalu.\n„Još sam gladan fudbala, ali i nakon penzionisanja vidim sebe u fudbalu. Već sam mnogo puta rekao da je moja porodica ovde, da bih voleo da ostanem u klubu i da ću uvek biti na raspolaganju Interu”, zaključio je Dejan Stanković.


Besplatna podrška digitalizaciji malih i srednjih preduzeća u vanrednim uslovima poslovanja – uspostavljanje SPEED PROGRAMA — Nemačka saradnja u Srbiji\nBesplatna podrška digitalizaciji malih i srednjih preduzeća u vanrednim uslovima poslovanja – uspostavljanje SPEED PROGRAMA\nPandemija Corona virusa posebno je pogodila mikro, mala i srednja preduzeća (MMSP) jer su prodaja i poslovanje svedeni na ograničeno radno vreme i potrebno je zaposlene uputiti na rad od kuće gde god je to moguće. Mnoge kompanije nisu spremne da svoju osnovnu delatnost i poslovne procese, u kratkom roku, preusmere na online kanale.\nU ovakvim vremenima, digitalne tehnologije postaju važnije nego ikad ranije. Kao rezultat pandemije, čak i kompanije koje su nekada bile „digitalno lenje“ sada će morati da pojačaju svoju digitalnu igru u vidu online prodaje, video konferencija, online razmene dokumenata, Cloud rešenja, bezbednosti podataka. Kompanije iz svih industrija doživeće efikasnost digitalnih alata u nastojanjima da održe i/ili poboljšaju svoje poslovanje\nSituacija sa kojom se suočavamo neminovno će dovesti do promene navika potrošača i načina na koji kompanije posluju. Kriza ne mora da bude nužno negativna stvar već prilika za promenu pravca.\nKao neposredan odgovor na ovu situaciju, Centar za digitalnu transformaciju (CDT) pri Privrednoj komori Srbije, razvio je program za podršku u vanrednoj situaciji za MMSP u Srbiji. Program sprovodi GIZ, u okviru Nemačko-srpske razvojne saradnje, kroz projekat Razvoj privatnog sektora u Srbiji. SPEED program nudi dvodnevnu besplatnu konsultantsku podršku za kompanije iz svih industrija.\nCDT mreža iskusnih sertifikovanih konsultanata za digitalnu transformaciju pruža direktnu online podršku kompanijama koje imaju priliku da urade procenu svog trenutnog stanja praćenu konkretnim savetima kako da uz pomoć digitalnih tehnologija poveća prodaju i produktivnost.\nProgram je aktivan od utorka, 7. aprila, a na zvaničnoj stranici CDT-a je objavljen online upitnik za popunjavanje https://cdt.org.rs/ preko koga kompanije mogu da se prijave za učešće.\nSamo u toku prva dva dana prijavilo se preko 120 kompanija. Ovoliki odziv na najbolji način pokazuje koliko je ova vrste usluge zapravo potrebna. Već sutra će ove kompanije imati priliku da sa ekspertima za digitalnu transformaciju razmotre načine da, u ovim izazovnim vremenima, upotrebom najsavremenijih tehnologija održe i poboljšaju svoj biznis.


OMOLJICA: „PORODIČNI DANI” TRAJU JOŠ DVA DANA – ВОЈВОЂАНСКE\nOMOLJICA: „PORODIČNI DANI” TRAJU JOŠ DVA DANA\nZjaja 18/08/2021\tOmoljica\nBliže se kraju ovogodišnji omoljački „Porodični dani”, koji su počeli 10. avgusta, a završiće se 19. avgusta na dan seoske slave Preobraženje gospodnje, navodi 013info.\nUz interesantne dečje programe, poput nastupa čuvenog Peđolina u ponedeljak, bilo je i mnogo zanimljivih takmičenja, pa je u utorak održan turnir u fudbalu za mlađe kategorije, a zlatne medalje su „pokupili” mališani iz pančevačkog kluba „Fortuna”, „srebro” je pripalo starčevačkom „Borcu”, „bronza” – domaćoj „Mladosti”, a najnepopularnije četvrto mesto zauezeli su Dolovci.\nProteklih dana organizovano je takmičenje u odbojci na pesku, a svaka ekipa je morala da među pet igrača ima jednu devojku. Pobedila je omoljačka ekipa „Stručnjaci”, drugo je bilo „Malo pivo” iz Bavaništa, a treći „Baksuzi”, takođe iz Omoljice. U gađanju glinenih golubova ekipno su prva tri mesta zauzeli Brestovac, Starčevo i Jabuka, a pojedinačno – Štrban, Vasiljević i Pavković.\nDo kraja manifestacije treba da se danas održi turnir u košarci za mlađe kategorije, kao i koncert pevača narodne muzike Slavka Banjca, od 20.30 na platou u centru sela, a u četvrtak, 19. avgusta su od 17 sati konjičke trke na hipodromu.\nPrevious Previous post: ПРЕДСТАВЉАЊЕ ПРОЈEКТА „CINEMA“ И НА YOUTUBE КАНАЛУ\nNext Next post: „МЕД И ЖАОКА“ И „БАНДА ДРВЕНА“ ЂОЛЕТУ У ЧАСТ


SIN RATNOG ZLOČINCA RATKA MLADIĆA ZAKUKAO: "Otac je jako loše, puno spava, pa su mu otkazali..."\nPrema njegovim riječima osuđeni ratni zločinac je bolestan\nSin osuđenog ratnog zločinca Ratka Mladića, Darko Mladić gostovao je u jutarnjem programu Pink televizije, u kojem je govorio o zdravstvenom stanju zločinca Ratka, kao i o tome da sve uspjevaju saznati preko posjeta i kroz razgovor putem jedne aplikacije.\nKako je rekao Darko Mladić, zdravstevno stanje ratnog zloćinca Ratka Mladića je komplikovano, jer ima problema sa šećerom i bubrezima, ali “uprkos svemu zabrinut je zbog eskalacije situacije svuda oko Srbije”.\n“Ne komentarišemo previše, pošto je to telefon i sve snimaju. Ali on je zabirnut zbog ove eskalacije” naveo je Darko Mladić, koji se sa ocem svakodnevno čuje telefonom, a dva puta sedmično vidi preko jedne aplikacije.\nPrema njegovim rečima, osuđeni ratni zločinac je bolestan, a o tome šta mu se dešava porodica saznaje samo preko posjeta i kroz razgovor, budući da joj i dalje iz Haaga ne daju nikakvu medicinsku dokumentaciju.\n“Komplikovalo se zdravstveno stanje, sad imamo neke probleme sa šećerom, koji nikako da se riješe, šećer mu je mjesecima iznad 15. Isto tako iz usmenog razgovora sa doktorima smo saznali da ima problem sa bubrezima, ali ne znamo detalje”, ispričao je Darko za TV Pink.\nKako je pojasnio, osuđeni ratni zločinac Ratko Mladić ima sve te posljedice kao i drugi koji su preživjeli moždane udare, a najveći problem je što, vjerovatno, zbog svih tih kumulativnih posljedica preko dana spava mnogo više nego što je normalno i ima manje energije.


Scwarz-Schilling dolazi u OHR tiho i diskretno, neće biti buldožer komisija? - Klix.ba\n30.1.2006. u 13:59\nNovi, vjerovatno i posljednji, visoki predstavnik Christian Schwarz-Schilling doći će u Ured visokog predstavnika tiho i diskretno. Radi se o promjeni u stilu rada visokog predstavnika u odnosu na Paddyja Ashdowna, izjavio je danas za Agenciju FENA direktor sarajevskog ureda Centra za evropske integracione strategije (CEIS) Senad Slatina.\nPrema informacijama iz najužeg štaba saradnika novog visokog predstavnika, najavljeno da neće biti nikakvih buldožer komisija, šljemova na glavi ili grandioznih govora u parlamentu.\nSchilling će prve dvije sedmice svog mandata iskoristiti da u miru i bez velike pompe obavi razgovore s najvažnijim donosiocima odluka u BiH, a sa stranim je već u koordinaciji.\nSlatina ističe da je prilično sigurno da prioriteti novog visokog predstavnika neće mnogo odudarati od preporuka koje je CEIS predstavio prošle sedmice.\nIzmeđu ostalog, CEIS je savjetovao Schillinga da ne ukida prebrzo bonske ovlasti te da ih koristi na način koji će omogućiti da se sama institucija visokog predstavnika što prije ukine.\nCEIS je savjetovao i to da je potrebno da se visoki predstavnik uključi u ustavne promjene te da nakon opštih izbora u oktobru bude lider široke javne rasprave o novom ustavu koji će osigurati da zemlji više ne bude potreban visoki predstavnik.


NOVI SAD – Obavezna godišnja registracija traktora biće ukinuta, dogovoreno je 8. decembra na sastanku zamenika predsednika Lige socijaldemokrata Vojvodine Bojana Kostreša s ministrima poljoprivrede i policije Dušanom Petrovićem i Ivicom Dačićem. S dogovorom Kostreša, Petrovića i Dačića ujedno je krunisana osmomesečna kampanja LSV „Stop godišnjoj registraciji traktora“, u kojoj je za tu inicijativu u 200 vojvođanskih mesta prikupljeno 30.000 potpisa.\nDolazili u situaciju da\nprodaju nešto od opreme\nPodsetimo, poljoprivrednici su do novog Zakona o bezbednosti saobraćaja traktore registrovali kao radnu mašinu, poput bagera ili buldožera, trajnom\nregistracijom, a onda su im se troškovi višestruko povećali.\nKada je 8. aprila pokrenuta akcija LSV, poljoprivrednik iz Bačkog Monoštora Darko Periškić izjavio je za Slobodnu Vojvodinu da je obavezna, godišnja registracija traktora još samo jedan u nizu nameta kojima se još dodatno osiromašuju već dovoljno siromašni poljoprivrednici.\n– Jednostavno, dolazimo u situaciju da ćemo morati da prodajemo nešto od opreme da bismo registrovali traktore neophodne za rad – kazao je on.\nLakši tehnički pregled\nNa konferenciji za novinare u Palati Srbija Kostreš nije krio zadovoljstvo zbog činjenice da su ministri usvojili inicijativu Lige da dođe do promene Zakona i da se registracija traktora vrši samo jednom, po kupovini traktora, a ne svake godine, kao što je to bio slučaj. Kostreš je rekao i kako je dogovoreno da se u Zakonu o bezbednosti saobraćaja razreši i pitanje tehničkog pregleda traktora.\n– Nadležno ministarstvo će pomoći da se tehnički pregledi mogu vršiti organizovano po mestima ili po opštinama, tako da se i tu smanji trošak tehničkog pregleda poljoprivrednih mašina – kazao je Kostreš. Dogovorena je i uredba koja bi olakšala poljoprivrednicima da mogu da dokažu vlasništvo nad mehanizacijom starijom od pet godina jer su mnoge firme, kod kojih je ta mehanizacija kupovana, prestale da postoje ili je ta dokumentacija zagubljena. Kostreš je naveo i da je upućena zajednička inicijativa Ministarstvu finansija da se i u oblasti osiguranja traktora pronađe neko rešenje. On je istakao da je ovo dobar primer saradnje poslaničke grupe i republičkih ministarstava, te da će prihvatanje ovog predloga biti pokazatelj kako se jedna dobra ideja može sprovesti na korist svih.\nGrubanov: Za svaku pohvalu\n– Ovo rešenje koje je LSV isposlovala za poljoprivrednike za svaku je pohvalu i to je upravo ono što sam ja uvek tvrdio da se poljoprivredi može puno pomoći i dobrim zakonima, a ne samo dodatnim davanjem novca – kaže za Slobodnu Vojvodinu predsednik Udruženja poljoprivrednika „Paori“ u Crepaji Miroslav Grubanov. On je rekao i da pozdravlja sve ovo što je Liga uradila tim pre jer će poljoprivrednici sada moći da svoj novac usmere u mnogo korisnije namene – u proizvodnju.\nZakon uskoro u parlamentu\nBojan Kostreš je, nakon sastanka u Beogradu, rekao kako je s ministrima Dačićem i Petrovićem dogovoreno da MUP uputi Skupštini ovaj Predlog zakona zato što, pored navedenih izmena, oni žele da uvedu još neke novine u vezi sa Zakonom o bezbednosti saobraćaja.\n– Očekujem da će predsednica Parlamenta ovaj zakon što pre uvrstiti u proceduru, i nadam se, ako to ne bude do kraja ove godine, da će zakon biti usvojen samim početkom sledeće godine – rekao je Kostreš. On je dodao da su nove tablice počele da se uvode negde u septembru 2010. tako da do kraja 2011. godine svakako svi moraju da registruju traktore kako bi dobili nove.\n– A posle toga, već od sledeće godine, to neće biti slučaj, nego će obaveza biti samo registracija traktora kada se kupi – naveo je Kostreš.


Vlada u senci: I dalje neizvesna sudbine Železare – Semendria\nVlada u senci: I dalje neizvesna sudbine Železare\n18. mart 2015. PRIVREDA – Izvor: Agencija Beta – Vlada u senci DS-a ocenila je da je sudbina Železare Smederevo neizvesna i posle odluke vlade da njom upravlja firma HPK inženjering jer ima mnogo nepoznanica.\n“Vest da je Vlada predala upravljanje Železarom i sudbine 5.000 zaposlenih holandskoj firmi HPK inženjeringu ne uliva nadu da je problem Železare rešen”, izjavio je ministar privrede Vlade u senci Ivan Stefanović.\nOn je naveo da se matična kompanija HPK inženjering, registrovana u Slovačkoj, pre svega bavi projektovanjem i izgradnjom i van Slovačke ima svega sedam referenci u izgradnji i rekonstrukciji pešačkih zona, administrativnih i poslovnih zgrada, a nema nikakva iskustva u vođenju železara.\nNa zvaničnom sajtu kompanije ne pominje se ćerka firma u Holandiji, niti imena menadžera kojima je Vlada poverila Železaru, Džona Gudiša i Petra Kamaraša, ukazao je Stefanović.\nOn je naveo da je Džon Gudiš bio glavni čovek američke kompanije Esmark u toku pregovora o kupovini Žlezare Smederevo, koji su propali, zajedno sa Kamarašom koga je Esmark tužio za 100 miliona dolaza zbog kršenja ugovora, zloupotrebe poverljivih podataka i nepoštene konkurencije, a koji je spominjan u poslovima prodaje nekvalitetnih sirovina Železari.\n“Gudiš i Kamaraš su osnovali kompaniju u Holandiji, bez dostupnh podataka kada i sa kolikim kapitalom je osnovana”, ukazao je Stefanović.\nOn je dodao da “nije jasno kako je Vlada Srbija preuzela rizik da ljudima koji su pod takvim optužbama poveri najvažniji nacionalni projekat” i da nema podataka o načinima obezbeđenja ugovora, obaveza države i osiguranja ogromne sirovinske baze koja postoji u Železari.\n“Podaci koje je izneo premijer Aleksandar Vučić, o ulaganju 20 miliona dolara, zadržavanju svih zaposlenih i povećanju plata 10 odsto zvuče kao bajka bez ikakvog ekonomskog osnova”, kazao je Stefanović.\nOn je zapitao šta će se desiti ako ne budu realizovana obećanja HPK inženjeringa i ko će da nadoknadi izgubljeno vreme i državni novac koji će “sasvim sigurno biti trošeni na Železaru i dalje”.\n“Zbog svih ovih činjenica, ali i otvorenih pitanja bilo bi neophodno da se ugovor stavi na uvid stručnoj javnosti ali i svim gradjanima Srbije”, predložio je Stefanović.\n« Novi komad Stevana Koprivice „Plastika“ u Smederevu\nNova stranka: Železara ostaje teret za budžet »


Gradska biblioteka počinje sa radom - Sirmiuminfo\nGradska biblioteka počinje sa radom\nSremska Mitrovica – Biblioteka „Gligorije Vozarović” 18. maja 2020. godine počinje da radi sa korisnicima, radnim danima od 8 do 16 sati, a subotom od 8 do 13sati.\nMolimo korisnike da se obavezno pridržavaju sledećih pravila:\n· Prilikom ulaska u Biblioteku korisnici moraju nositi zaštitne maske i rukavice, preći kroz dezobarijeru za obuću i dezinfikovati ruke/rukavice sredstvom za dezinfekciju.\n· Korisnicima nije dozvoljen slobodan pristup fondu i knjige se preuzimaju na pultu za izdavanje.\n· Obavezno je održavanje fizičkog rastojanja između korisnika od najmanje dva metra.\n· Knjige koje vraćaju korisnici odlažu se na označeno mesto i iste publikacije neće biti odmah dostupne za izdavanje.\n· Dnevna štampa neće biti dostupna do daljeg.\n· Čitaonice sa dnevnom štampom, internetom, stručnom i priručnom literaturom, dečijom i zavičajnom zbirkom neće raditi do daljeg.\nOgranci neće početi sa radom do daljeg.\nSvim korisnicima članarina će biti produžena za dva meseca.


Ambasador Vilhelm: Vraćanje viza - katastrofa\nAmbasador Njemačke u Beogradu Hajnc Vilhelm izjavio je danas da bi ukidanje vizne liberalizacije za Srbiju bila katastrofa i da se nada da se to neće desiti.\n"Niko ne želi to da vidi i svi radimo na tome da vize ne budu ponovo uvedene", kazao je ambasador Vilhelm i istakao da je ukidanje viza bilo jedno od najvažnijih dostignuća koje je Srbima pružalo mogućnost da putuju u Evropu bez viza.\nVilhelm je rekao da je broj potražilaca azila ne samo u Njemačkoj, nego i drugim zemljama Evopske unije ogroman i da se povećava i da se moraju preduzeti mere kako bi se to sprečilo.\n"Jedan od načina da se to uradi je ponovno uvođenje viza, ali to bi bila katastrofa", kazao je ambasador Njemačke.\nVilhelm je istakao da gotovo niko iz Srbije ko dođe u Njemačku da traži azil nije prepoznat kao politički azilant i da skoro ne postoji mogućnost da dobije azil, ali da mnogi uprkos tome i dalje dolaze.\nPrema njegovim rečima, dobijaje socijalne pomoći, koja je dosta velika za prosječan prihod u Srbiji, glavni je razlog traženja azila u gotovo svim slučajevima.\nAmbasador je, nakon razgovora sa studentima koji će u okviru programa Evropskog pokreta u Srbiji otići u studijsku posjetu Njemačkoj, rekao novinarima da Njemačka sarađuje sa vladom Srbije na smanjenju broja potražilaca azila, kao i da radi na tome da budu skraćene procedure odlučivanja o zahtjevu za azil, koje mogu da traju i mjesecima.


"Ikeu" posetilo dva miliona potrošača za godinu dana - Izazov\n„Ikeu“ posetilo dva miliona potrošača za godinu dana\nRadio-televizija Srbije 10. avgusta 2018. 15:02\nMeđu najprodavanijim "Ikea" proizvodima u Srbiji izdvojile su se ekološki efikasne led sijalice kojima kompanija želi da podstakne održiviji život kod kuće, navodi se u saopštenju kompanije.\nUkupno je prodato 206.140 komada tih sijalica, čime su građani Srbije ostvarili uštedu od 309.344.012 dinara.\nKada bi se naslagalo svih 31.580 lak stočića, koji su kupljeni u beogradskoj "Ikea", takva konstrukcija dostigla bi visinu 71 tornja na Avali.\nIz kompanije navode da "Ikea femili" program lojalnosti u Srbiji danas čini više od 140.000 članova i da taj broj neprestano raste.\nU proteklih godinu dana, "Ikea" je realizovala 25.209 kućnih isporuka s kilometražom dovoljnom da se 25 puta obiđe oko Zemljea, a u restoranima u sastavu robne kuće pojelo se 451.475 hot-dogova, koji bi ukupnom dužinom spojili Šabac i Beograd, kao i 1.088.475 ćufti, što odgovara količini da se svakom stanovniku Kruševca servira porcija od osam komada.\nDolazak na srpsko tržište obeležilo je i otvaranje "Ikea izloga" u centru Beograda, u kojem posetioci mogu da isprobaju proizvode, poruče ih putem interneta i dobiju savete za uređenje doma.\nZbog velikog interesovanja potrošača, izlog će produžiti svoj rad i 6. septembra uvesti mogućnost kupovine proizvoda na licu mesta.\nTokom protekle godine otvoreni su i "Ikea" uslužni centri u Novom Sadu i Nišu, koji omogućavaju kupcima da u blizini svog doma preuzmu proizvode koje su prethodno naručili preko interneta.\nU okviru svoje politike društveno odgovornog poslovanja, Ikea je angažovala Udruženje nezaposlenih žena starijih od 50 godina "eko BaG" za usluge šivenja i prepravki u robnoj kući.\n"U ‘Ikea Srbija’ 48 odsto rukovodilaca su žene, a kompanija će i u narednoj godini, zajedno s lokalnim partnerima, nastojati da doprinese pozitivnoj društvenoj promeni po pitanju rodne ravnopravnosti", navodi se u saopštenju.


Galerija „Milan Konjović” Sombor - Sufinansiranje revitalizacije ramova\nPočetna stranica » Novosti » Sufinansiranje revitalizacije ramova\nSufinansiranje revitalizacije ramova\nPokrajinski sekretarijat za kulturu raspisao je Konkurs za sufinansiranje projekta u oblasti zaštite kulturnog nasleđa u APV u 2010. godini. Nakon okončanja konkursnog postupka, Rešenjem ovog sekretarijata, somborskoj Galeriji „Milan Konjović”, dodeljena su sredstva u iznosu od 200 hiljada dinara za sufinansiranje projekta revitalizacije ramova i izrade novih ramova za slike iz zbirke Galerije.\nZapočinjanjem realizacije ovog Projekta, slike Milana Konjovića moći će se izlagati publici sa većim stepenom zaštite, većim stepenom originalnosti, kao i kompletiranjem celokupnog opusa originalna dela Milana Konjovića, adekvatnim uramljivanjem, kao i mogućnošću postavljanja većeg broja tematskih izložbi, s opremljenim radovima.\nCilj Projekta je zaustavljanje propadanja originala dela Milana Konjovića, na ručno obrađenim i urađenim ramovima, te dalje opremanje slika, koje do dan–danas, stoje još uvek neopremljena.\nNaime, prvenstveno se radi o tridesetak dela Milana Konjovića koja su nastala u periodu od 1912. godine pa do 1940. godine, a koja nisu adekvatno opremljena u originalnim ramovima ili ih je potrebno revitalizovati.\nNakon obraćanja Pokrajinskom zavodu za zaštitu spomenika kulture u Novom Sadu, sa zahtevom za izradu replika ramova, Zavod je dostavio odgovarajuću specifikaciju, sa kojom je učestvovano na već navedenom Konkursu, na osnovu čega je konkursna komisija i rešila da našoj Galeriji koja je i legat, dodeli 200 hiljada dinara za ove namene.


U Tivtu prekršen zakon, tokom sezone asfaltirali put - Vijesti.me\nU Tivtu prekršen zakon, tokom sezone asfaltirali put\nIz Direkcije za investicije i razvoj Tivta podsjećaju da je ranije završeno proširivanje krivine kod keteringa aerodroma i mosta na toj saobraćajnici\nPodgorička firma „Tehnoput“ proširila je i asfaltirala kilometar i 300 metara lokalnog puta koji pored piste tivatskog aerodroma vodi do plaže Kalardova i Ostrva cvijeća.\nZa te radove je opštinskim programom uređenja i asfaltiranja saobraćajnica izdvojeno 28.000 eura.\nZanimljivo je da se, u direktnoj koliziji sa ranijim saopštenjem opštinske Komunalne policije da nema kršenja odluke o zabrani izvođenja građevinskih radova tokom sezone, lokalna uprava odlučila da u špicu sezone uređuje taj put.\nDok je mehanizacija „Tehnoputa“ izvodila radove, brojni turisti i mještani koji su automobilima krenuli do popularne plaže Kalardovo i Ostrva cvijeća kretali su se otežano do kupališta, a prvog dana radova na proširenju saobraćajnice formirala se i kolona vozila koja je čekala da mašine završe posao.\nIz Direkcije za investicije i razvoj Tivta podsjećaju da je ranije završeno proširivanje krivine kod keteringa aerodroma i mosta na toj saobraćajnici.\nTaj posao, vrijedan 27.000 eura, radila je firma „Namkom“, koja je uredila rigole i kanale na pojedinim dionicama lokalnih puteva.\nU kapitalnom dijelu budžeta za sanaciju i asfaltiranje saobraćajnica na području opštine obezbijeđeno je oko 100.000 eura.\nIz opštinske direkcije nijesu saopštili šta će sa preostalim dijelom puta koji vodi do Kalardova i Ostrva cvijeća, koji je potpuno zapušten i dotrajao.\nTivat asfaltirani put


Vijeće ministara danas o tehničkoj realizaciji odgovora na upitnik – RTV BPK\nVijeće ministara danas o tehničkoj realizaciji odgovora na upitnik\n8. Februara 2018.\tBosansko-podrinjski kanton\nVijeće ministara BiH bi na današnjoj sjednici trebalo da razmatra Informaciju o tehničkoj finalizaciji odgovora Bosne i Hercegovine na Upitnik Evropske komisije za pripremu mišljenja o zahtjevu BiH za članstvo u Evropskoj uniji – (kandidatski status).\nNa dnevnom redu bi, između ostalog, trebalo da se nađe Informacija o ukupnim aktivnostima Direkcije za evropske integracije u vezi s upravljanjem procesom evropskih integracija.\nPred ministrima će biti i Nacrt zakona o izmjeni Zakona o Obavještajno-sigurnosnoj agenciji BiH, koji je predložilo Ministarstvo sigurnosti BiH.\nPredviđeno je i razmatranje Informacije o provedbi Plana hitnih mjera i realizaciji aktivnosti navedenih u Informaciji o procjenama i mogućnostima Bosne i Hercegovine po pitanju izbjegličke krize u regiji i Evropskoj uniji i pregledu situacije u vezi s migracijskom krizom na zapadnobalkanskoj ruti.\nRaspravljat će se i o Prijedlogu akcionog plana za izvršenje presuda Evropskog suda za ljudska prava u predmetu “Zornić protiv Bosne i Hercegovine“, “Sejdić i Finci protiv Bosne i Hercegovine“ i “Pilav protiv Bosne i Hercegovine“ kao i Izvještaj o provedbi Politike o saradnji sa iseljeništvom za 2017. godinu.


U Srbiji je i dalje normalno ošamariti ženu | Autonomija\nPredstavnice vojvođanskog ombudsmana izjavile su da je u Srbiji i danas u dobroj meri na delu patrijarhalni, tradicionalistički model ponašanja, po kom je nasilje nad ženama veoma često prirodno i opravdano.\nOne su na današnjem predavanju studentima žurnalistike na Filozofskom fakultetu u Novom Sadu kazale da je zbog toga u javnosti u Srbiji i dalje veoma često normalno da „žene nekad zaslužuju šamar, a nekad i ozbiljne batine“.\nApelovale su na medije da nastave da šire svest o potrebi borbe protiv nasilja nad ženama, a naročito da rade na razbijanju predrasude da je nasilje u porodici privatna stvar.\nNasilje nad ženama je i danas najrašireniji oblik kršenja ljudskih prava jer se dešava iza zatvorenih vrata i iza očiju javnosti, kazala je zamenica pokrajinskog ombudsmana Danica Todorov.\nPrema njenim rečima, mediji često o nasilju u porodici izveštavaju tabloidno i senzacionalistički, što doprinosi daljem produbljivanju predrasuda.\nTodorov je navela da je do oktobra 2010. godine u Srbiji ubijeno 27 žena, a prošle godine je ubijana u proseku jedna žena nedeljno.\nTo su podaci koji se odnose samo na žene koje su dokazano bile žrtve nasilja u porodici, objasnila je.\nPredstavnice pokrajinskog ombudsmana kritikovale su i rad nadležnih institucija, pre svega sudova, tužilaštava i centara za socijalni rad zbog sporih i neodgovarajućih reakcija u slučajevima nasilja u porodici.\nNavele su da čak i lekari, iako su na to obavezni, često ne prijavljuju očigledne slučajeve nasilja u porodici.\nOne su apelovale i na građane da prijavljuju takve slučajeve za koje znaju.\nDanašnje predavanje organizovano je u okviru svetske kampanje „Šesnaest dana aktivizma u borbi protiv nasilja nad ženama“, koja se ove godine odvija pod nazivom „Militarizam“.


Franke FHMR 604 BK ugradna ploča cena, cene Srbija, prodaja Beograd Novi Sad Niš\nFranke FHMR 604 BK ugradna ploča cene\nEPonuda nije internet prodavnica već Vam omogućava da brzo i lako nađete Franke FHMR 604 BK ugradna ploča po najjeftinijoj ceni. Naš cilj je da kupci budu što bolje informisani o ponudi Franke ugradna ploča FHMR 604 BK na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za Franke Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Franke FHMR 604 BK ugradna ploča sa PRODAVCEM. EPonuda ne može da garantuje potpunu tačnost specifikacije i slika za Franke FHMR 604 BK ugradna ploča. Pre kupovine, podatke za Franke ugradna ploča FHMR 604 BK proverite na sajtu PROIZVOĐAČA.


Rukometni kamp „Guliver“ ispratio poslednju grupu polaznika | Oko Nas\nRukometni kamp „Guliver“ ispratio poslednju grupu polaznika\n09/07/2018 Oko nas\nJoš jedan letnji kamp za mlade rukometne nade, tačnije šesti po redu Rukometni kamp „Guliver“, uspešno je završen u našem gradu. Poslednju grupu dečaka i devojčica polaznika, kojih je ukupno ove godine bilo više od 200, ispratili su organizatori, treneri, pokrovitelji i predstavnici lokalne samouprave.\n„Glavna odlika ovog kampa je da on nije komercijalizovan, i iza njegovog održavanja stoji isključivo sportski interes i interes da se mladi zdravo razvijaju i usavršavaju svoje sportske tehnike. Lokalna samouprava podržava ovakve aktivnosti jer želi da sport vrati na stare staze, a rad sa najmlađima i zdravo odrastanje, idu tome u prilog. Zahvalio bih se trenerima i menadžmentu našeg rukometnog kluba na entuzijazmu, kao i Milutinu Perunoviću na podršci“, rekao je na zatvaranju kampa predsednik opštine Vrbas, Milan Glušac.\nKamp je održan u Centru za fizičku kulturu „Drago Jovović“ i ponovo su se dokazali sjajni kapaciteti ovog kompleksa kada su u pitanju pogodnosti za pripeme sportista, bilo da je reč o početnicima ili profesionalcima. A kako je Vrbas prepoznatljiv kao „grad rukometa“, nije manjkalo ni ljudskih resursa da ova škola rukometa nesmetano funkcioniše.\nPrethodni članakKoncert Sergeja Ćetkovića 13. jula u VrbasuSledeći članakFestival “Heart Rock” za mesec dana u Vrbasu\nLokalna samouprava (319)\nReklamni tekstovi (1)\nSocijalna zaštita (107)\nVideo zapisi (22)\nOko Nas Info\nBAČKA PRESS – Arhiva prethodnih brojeva\nCENOVNIK OGLAŠAVANJA Bačka Press i Oko Nas\nBačka Press broj 138\nBačka Press broj 137\nBačka Press broj 136\nBačka Press broj 135\nBačka Press broj 134


Predsednici SAD i Meksika razgovarali o zidu na granici\nBeta 7. jula 2017. 19:20\nPredsednici SAD i Meksika, Donald Tramp i Enrike Penja Nijeto, sastali su se danas prvi put od kada Tramp preuzeo dužnost predsednika s planom da podigne zid na američko-meksičkoj granici, uz tvrdnju da će to finansirati Meksiko.\nDo prvog sastanka Trampa i Nijeta došlo je na marginama samita Grupe 20 industrijski razvijenih zemalja sveta, a njih dvojica su se krajem januara u telefonskom razgovoru složili da će raditi na prevazilaženju razlika o izgradnji zida na granici.\nMeksički predsednik je trebalo da bude medju prvim gostima iz inostranstva u Beloj kući posle Trampove inauguracije, ali je otkazao posetu pošto je Tramp potpisao ukaz o početku izgradnje zida duž granice SAD s Meksikom i plana da Meksiko plati tu izgradnju.\nTramp smatra da je zid ključan u borbi protiv trgovine drogom i sprečavanjem ulaska kriminalaca u SAD.\nUpitan danas da li očekuje da će Meksiko platiti izgradnju zida na granici, Tramp je odgovorio: „Apsolutno“.\nPredsednik Meksika, medjutim, tvrdi da njegova zemlja neće finansirati izgradnju zida na američko-meksičkoj granici.\nTramp je rekao i da razmatra postavljanje solarnih panela na predloženi zid duž granice s Meksikom i dodao da bi „solarni zid“ stvarao energiju i otplaćivao sam sebe.\nZid duž granice s Meksikom, jedno od centralnih obećanja u Trampovoj kampanji, trenutno nije u fokusu Bele kuće i njegova izgradnja još nije počela.


29/01/2018 - Ozonpress :: internet portal\n//29 januara, 2018\nTrener Fenerbahčea Željko Obradović ošamario je svog igrača Mehmuta Mahmutoglua, što možete videti na snimku ispod teksta. Turski mediji su oko ovog poteza srpskog stručnjaka napravili skandal, a čini se da je Obradović samo pokušao da razbudi uspavanog kapitena u veoma...\nCrna Gora dobila je još jednu političku opozicionu stranku. U registar stranaka upisana je „Prava Crna Gora“, stranka kojom predsedava mladi crnogorski političar Marko Milačić, široj javnosti već poznat po svom političkom delovanju. Evo kako je Marko Milačić,...\nPremijerno izdanje Druge ABA lige polako ulazi u završnu fazu, tokom koje će biti određeno i ko će organizovati finalni turnir tog takmičenja. Fajnal-for, koji će dati odgovor na pitanje koji timovi će se plasirati u Prvu ABA ligu, biće organizovan 3. i 4. marta, a rukovodstvo...\nNa predizbornom skupu koji je SNS organizovala u Knez Mihailovoj primetno je bilo odsustvo Aje Jung. U gradskoj organizaciji SNS kažu da Aja Jung previše solira, a nezvanično se može čuti u redovima SNS da je ona sebe izbacila iz kampanje svojom izjavom za list Danas u kojoj...


"Prvo što sam uradio kada sam došao u Zvezdu je bilo da sam ugasio profil na Fejsbuku, izolovao se od uticaja društvenih mreža. To je jedan od načina da se sačuva bistra glava i izbegne opterećivanje nebitnim stavrima. Informacije koje me zanimaju dobijem od ljudi iz kluba, kolega i porodice", rekao je, između ostalog, Alimpijević za Politiku.\nPodsetimo, pod njegovim vođstvom je potpuno rekonstruisani tim Crvene zvezde u odnosu na prošlogodišnji za sada ostvario šest pobeda u 15 evroligaških nastupa, dok je u ABA ligi treći sa učinkom 11-2, koji može da popravi drugog dana 2018. godine. Tada će crveno-beli od 19 sati u dvorani "Aleksandar Nikolić" ugostiti Olimpiju, a uprava kluba je rešila da časti navijače besplatnim ulazom.\nOd srede karte za Zvezdin meč sa najprijatnijim iznenađenjem Evrolige\nKošarkaši Crvene zvezde će novogodišnje praznike provesti radno. Nakon utakmice ABA lige sa Petrol Olimpijom 2. januara, crveno-bele novi izazov čeka samo tri dana kasnije: u Beograd stiže najprijatnije iznenađenje ovogodišnjeg izdanja Evrolige, Žalgiris iz Kaunasa, a karte će biti u prodaji od trećeg dana 2018.


Međunarodne veze: Ko su partijske “srodne duše” stranaka iz RS?\nNedjelja, 15.04.2018., 10:26\nU situaciji kada većina stranačkih lidera u RS o kontinentalnom i globalnom okviru prozbori samo ako iz trougla SAD – EU – Rusija stignu poruke u kojima se pominje BiH, nikoga ne treba da čudi to što međunarodne veze slabašno kotiraju na listama prioriteta ovdašnjih partija.\nIpak, postoje izuzeci od pravila da se ambicije te vrste maksimalno protežu na maticu Srbiju ili na region, odnosno prostor bivše Jugoslavije. Među opozicionim grupacijama, Partija demokratskog progresa pokušava da izgradi dobre odnose sa političkim opcijama okupljenim u Evropskoj narodnoj partiji. Od vladajućih stranaka, Savez nezavisnih socijaldemokrata je nastojao da uspostavi slične relacije unutar Socijalističke internacionale. Međutim, nakon isključenja iz ovog internacionalnog foruma, 2012. godine, izgubili su entuzijazam za pozicioniranje u krugu partija iz ove dominantno zapadne strukture i uglavnom se okrenuli potrazi za partnerima na istočnoj hemisferi.\nKoliko su važna politička prijateljstva?\n– Mi smo jedina stranka iz RS u Evropskoj narodnoj partiji, koja okuplja 75 članica, čija se orijentacija može označiti kao desni centar ili centar. U ENP imamo korektan tretman. Članovi Evropske narodne partije snažno podržavaju Dejtonski sporazum i ustavnu poziciju RS. Za nas je najbitnije da smo u okviru ENP stekli mnogo političkih prijatelja, a jedan broj njih i doveli u Banjaluku – kaže predsjednik PDP-a Branislav Borenović za Srpska Cafe.\nOn ističe da i njegova partija i RS samo mogu imati korist od članstva u istoj međunarodnoj asocijaciji sa nizom uticajnih stranaka, od CDU Angele Merkel u Njemačkoj do Narodne partije Marijana Rahoja u Španiji, a prije “Bregzita” i konzervativaca iz Ujedinjenog Kraljevstva.\nU SNSD-u smatraju da do razlaza sa Socijalističkom internacionalom, bez obzira što je za takav ishod godinama lobirao SDP BiH, ne bi došlo da su bili spremni “odreći se svoje politike i svojih principa”.\n– Tu prvenstveno mislim na naše uporno insistiranje na očuvanju izvornog Dejtona i povratku na autentični sadržaj tog sporazuma, ali i na našu beskompromisnu opredijeljenost da onemogućimo svaki pokušaj jačanja i centralizacije BiH, a nauštrb entiteta. To je, dakle, bila cijena koju smo bili spremni platiti i moram reći da se poslije toga osjećamo mnogo rasterećenije i da maksimalno koristimo tu privilegiju da smo potpuno autonomni i samostalni u kreiranju svojih politika – kaže Radovan Kovačević, portparol SNSD-a, za Srpska Cafe.\nMeđunarodna saradnja mimo asocijacija\nOn smatra da se pritisci zbog kojih se SNSD razišaosa Socijalističkom internacionalom, “danas prvenstveno vrše preko ENP-a čiji su članovi u BiH – SDA, PDP i HDZ BiH, a članstvu se nada i SDS”.\nStranke okupljene u Evropskoj narodnoj partiji, čiji je PDP dio, snažno podržavaju Dejtonski sporazum i ustavnu poziciju RS\n– Oni su danas izloženi toj vrsti pritisaka, a nisam baš siguran, kada govorimo o strankama iz Srpske, da će zbog interesa Srpske biti spremni platiti cijenu koju smo mi već platili. U svakom slučaju, naša međunarodna saradnja se danas odvija mimo bilo kakvih asocijacija, odnosno isključivo na pojedinačnom nivou. I u tom smislu bih mogao izdvojiti Jedinstvenu Rusiju, Socijalne demokrate iz Slovenije, Srpsku naprednu stranku iz Srbije, ali i mnoge druge – dodaje Kovačević.\nZanimljive adrese van vidnog polja\nUkoliko bi postojala politička volja, praćena skromnim budžetima, stranke u RS mogle bi da pokušaju da uspostave veze sa solidnim brojem partija u Evropi koje, po svemu sudeći, njihovim stratezima nisu u vidnom polju.\nSa strankama desnog centra, a takve su bar četiri u NSRS – tri iz SZP-a i DNS – kompatibilna je Republikanska partija Jermenije, vladajuća partija u ovoj zemlji za izuzetno uticajnom dijasporom u Francuskoj i SAD. “Nezavisni Grci” Panosa Kamenasa, ministra odbrane u koalicionoj vladi sa Sirizom, solidniji su izbor od Briselu apsolutno lojalne Nove demokratije.\nUkoliko im je sve to nedovoljno zapadno, alternativa je autentični degolista Nikola Dipon-Anjan, koji vodi parlamentarnu stranku “Francuska se pojavila”, a na posljednjim predsjedničkim izborima dobio je skoro pet odsto, odnosno 1,7 miliona glasova.\nSNSD i SP ne koriste srodnost sa “Nepokornom Francuskom” Žan-Lik Melanšona, ljevičara-antiglobaliste koji je kao predsjednički kandidat dosegao sedam miliona glasova ili skoro 20 procenata. I Ljevica (Die Linke) u Bundestagu bila bi zanimljivo rješenje, sa Sarom Vagenkneht, koja je jedan od najatraktivnijih govornika u njemačkom parlamentu.\nU istočnoj Evropi je optimalna Partija socijalista u Moldaviji, koju vodi proruski predsjednik te države Igor Dodon, pa čak i Komunistička stranka Češke i Moravske, doskoro treća po snazi u ovoj zemlji.\nIako je razumljiva, mada prenaglašena polarizacija stranaka iz Srpske povodom unutrašnjih pitanja, fascinantno je da opozicioni i vladajući blok uspijevaju da pronađu povode za sukob čak i u sferi stranačkih partnerstava na evropskoj sceni. U proteklim godinama, PDP je u više navrata burno reagovao na kontakte lidera SNSD-a Milorada Dodika sa pojedinim političarima iz Slobodarske partije Austrije (FPO) Hajnca Kristijana Štrahea i Nacionalnog fronta (FN) Marin Le Pen u Francuskoj, insistirajući na ocjeni da je riječ o krajnje desnim opcijama, te da komunikacija s njima samo šteti ionako nepovoljnom imidžu RS na Zapadu.\nMeđutim, nakon posljednjih izbora u Mađarskoj, 8. aprila, desio se zanimljiv fenomen – predsjednik PDP-a Branislav Borenović čestitao je premijeru ove zemlje Viktoru Orbanu ubjedljivu pobjedu, oličenu u dvotrećinskoj parlamentarnoj većini njegove partije Fides. Kuriozitet je u tome što i Fides i FPO imaju sličnu reputaciju u “politički korektnim” krugovima na Zapadu, pri čemu nisu rijetke situacije da se u takvom miljeu i Štraheovoj i Orbanovoj stranci pripisuju odrednice kao što su “nacionalizam”, “ekstremizam”, pa čak i “fašizam”.\nPatriotizam ili “neonacizam”?\nOd ove vrste etiketa predsjednika mađarske vlade nije spasila ni činjenica da je Fides i dalje član Evropske narodne partije, a napade na Štrahea nije pacifikovao ni njegov ulazak u aktuelnu koalicionu vladu Austrije sa relativno “podobnim” kancelarom Sebastijanom Kurcom. U ideološkom žrvnju globalizma, čvrst stav prema migrantskim talasima ka Evropi ne prašta se ni Orbanu, ni Štraheu. A kada se tome još doda negativan gard spram kontroverznog zemljaka Džordža Soroša, koji pokazuje lider Fidesa, stiže se do situacije u kojoj nema nikakvog preispitivanja sumanute sklonosti mejnstrim medija na Zapadu i njihovih političkih patrona da i elementarni patriotizam olako satanizuju kao “neonacizam”.\nPrvi čovjek PDP-a Branislav Borenović imao je 24. februara ove godine srdačan susret u Banjaluci sa Peterom Sijartom, potpredsjednikom mađarskog Fidesa i Orbanovom “desnom rukom”. Borenović ima objašnjenje za preokrete u svojevrsnom petouglu PDP – Dodik– Štrahe – Kurc – Orban.\n– Može se reći da i u Evropi i kod nas ideologije odlaze u drugi plan i ustupaju mjesto pragmatizmu i matematici. Austrija je specifična zemlja sa zahtjevnom i izazovnom političkom scenom, pri čemu nije jedina koja ima nestandardna partnerstva, ako uzmemo u obzir, recimo, veliku koaliciju u Njemačkoj između demohrišćana i socijaldemokrata. Što se tiče PDP-a, mi ostajemo apsolutno ravnopravan dio ENP i uvažavamo principe na kojima Evropska narodna partija zasnovana, a to podrazumijeva i da kritikujemo radikalno desne stavove, jer pripadamo desnom centru – zaključuje Borenović.\nPrecjenjivanje do komičnosti?\nSNSD ima negativan stav prema prigovorima koji su im godinama stizali iz PDP-a zbog Štrahea, u kontekstu nedavne Borenovićeve čestitke slično profilisanom Orbanu.\n– Kako drugačije to ocijeniti, nego kao potpuno licemjeran čin. Ali,dobro, na takve stvari se javnost u Srpskoj već odavno navikla od PDP-a. Nedavno je hitna društvenim mrežama, u smislu podsmijeha, bio jedan promo film PDP-a, u kojem su naveli da su Donald Tramp i Angela Merkel na izborima pobijedili zahvaljujući tome što je na njihovim stranačkim konvencijama u publici sjedio i Branislav Borenović. Dakle, taj nivo umišljenosti i precjenjivanja sopstvenog značaja mi smatramo isključivo komičnim, iako moramo primijetiti da u toj stranci imaju mnogo veći pristup raznoraznim stranim strukturama, nego što ga imaju kod ljudi u RS – smatra Radovan Kovačević.\nNakon razlaza sa Socijalističkom internacionalom, međunarodna saradnja SNSD-a odvija se mimo bilo kakvih asocijacija, na pojedinačnom nivou\nNezavisno od ovog konkretnog slučaja, na primjedbe da sa SNSD suviše približio naglašeno desnim partijama u inostranstvu, od FN do FPO, iako je nominalno lijeva stranka, naš sagovornik uzvraća podsjećanjem da je njihova međunarodna saradnja zasnovana na pojedinačnom nivou.\n– U ovom slučaju je riječ o strankama koje su bile spremne da prenesu stav Republike Srpske u Evropskom parlamentu, u kojem su zastupljene sa nezanemarivim brojem poslanika, na čemu smo im zahvalni. Trebam li uopšte naglasiti da nam je bilo bitno da se naš glas čuje upravo u situacijama kada su o RS izuzetno loše govorile stranke iz grupacije kojoj pripadaju, ili to žele, PDP i SDS – kaže Kovačević.\nŠto se tiče ostalih parlamentarnih stranaka, nisu zabilježeni nikakvi tragovi novijih nastojanja NDP-a i DNS-a da uspostave kontakte i saradnju sa srodnim strankama na međunarodnoj sceni. Osim ako se ne računaju raniji srdačni odnosi potpredsjednika Narodnog demokratskog pokreta Zdravka Krsmanovića, iz njegove ljevičarske faze, sa liderom grčke Sirize Aleksisom Ciprasom. Socijalistička partija je nedavno imala kontakte sa Komunističkom partijom Kine, na tragu sličnih aktivnosti SNSD-a, budući da su i Petar Đokić i Milorad Dodik, odnosno Željka Cvijanović, sve intenzivnije političke i ekonomske relacije sa zvaničnim Pekingom počeli da šire i na povremenu stranačku “interakciju”.\nZanimljiv je i slučaj SDS-a, koji je prije više od jedne decenije imao period političke bliskosti sa strankom “Forza Italia” bivšeg itaijanskog premijera Silvija Berluskonija. Ipak, ovaj aranžman, u kojem je ključnu ulogu imao jedan pravoslavni sveštenik, tada stacioniran u Trstu, nije nikad imao posebno reprezentativan nivo, već se završiona susretima sa regionalnim i lokalnim funkcionerima partije “Naprijed, Italija”, uglavnom sa sjevera ove zemlje. A onda je sve utihnulo, vjerovatno uz huk olakšanja kasnijih čelnika SDS-a, koji bi teško mogli da se verbalno nose sa hipotetičkim domaćim provokacijama na račun komičnog potencijala Berluskonijeve “bunga-bunga” epizode.\nŠta god da se u budućnosti desi na polju međunarodnih veza stranaka iz RS – a nema nagovještaja ozbiljnijih prodora – dvije dimenzije su presudne.\nPrvo, takve relacije su smislene ako se uspostavljaju sa onima koji su od početka devedesetih do danas imali prijateljski ili bar korektan odnos prema Srbima sa obe strane Drine. Takvi su bili i Štrahe i Orban, a bez dileme i Marin Le Pen, i to treba priznati, ne obazirući se na nebulozne “fašističke” etikete koje im lijepe savremeni “veliki inkvizitori” na Zapadu. Opet, minimum fer pleja prema RS i Srbiji sigurno je teško pronaći, na primjer, u partijama iz kojih su dolazili ili im bili bliski dosadašnji visoki predstavnici u BiH, kao što su britanski liberali Pedija Ešdauna, španski socijalisti Karlosa Vestendorpa, švedski konzervativci Karla Bilta i austrijske socijaldemokrate Volfganga Petriča i Valentina Incka. A takođe i njemački CDU Kristijana Švarc Šilinga i po “neutralnosti” poznate Doris Pak, ma koliko u PDP-u tvrdili da imaju drugačija iskustva sa Angelom Mekel, s kojom se Branislav Borenović dva puta susreo.\nDrugo, postoji sasvim dovoljan broj unutrašnjih pitanja za potenciranje razlika između vlasti i opozicije u RS. Deplasirano je prenositi ih na tanke domete kompletne političke scene Srpske u sferi međunarodnih stranačkih veza. Za slučaj “Štrahe – Orban”, koji je najilustrativniji primjer periodičnih eksplozija negativne energije, tamo gdje joj mjesto nije, između SNSD-a i stranaka SZP-a, otac psihoanalize Sigmund Frojd davno je smislio formulaciju “narcizam malih razlika”. A za ovu ljutu ranu nacionalnog mentaliteta, domaći psihijatar koji se zove Radovan Karadžić ne tako davno pronašao je ljutu travu. I odgovarajuću terapiju sa originalnim imenom – tihovanje.\nsnsdpdpBranislav BorenovićRadovan Kovačevićangela merkelAleksis CiprasViktor OrbanPolitičke srodne dušeMari Le PenSirizaŠtefan Kurc


Glad - Centar za prirodnu medicinu\nGlavobolja (usled nervoze) - uzrok, simptomi i lečenje...\nSIMPTOMI Bol u bilo kom delu glave (simptomi 12 različitih vrsta glavobolja su navedeni ispod). Često se i iznenada javlja na jednoj strani glave i izaziva jak bol, nestajući s vremena na vreme. UZROCI Oko 45 miliona Amerikanaca stalno ima glavobolje,...\nNamirnica koja uravnotežuje nivo šećera u krvi - kikiriki\nEvo nekoliko razloga da češće jedete kikiriki: Snižava holesterol Neprženom kikirikiju, odnosno onom u kori, nisu industrijski dodate masnoće i soli pa je reč o zdravoj namirnici sa brojnim nutritivnim svojstvima. Kikiriki je bogat zdravim masnoćama koje snižavaju...\nZašto beli hleb nije zdrav?\nSadrži visok procenat šećera i ne može vam dugoročno utoliti glad, zbog čega ste posle nekog „hlebastog“ obroka gladni već posle dva sata. Nova studija koja je predstavljena na Evropskom kongresu o gojaznosti u Bugarskoj, sugeriše da su ljudi koji jedu veće količine...


Vesnić se vratio na pobedničke staze sa EKO oktanima - Automagazin\nMilovan Vesnić ni ovoga puta nije dao ni najmanje šanse konkurentima osvojivši u dva dana sve što se moglo osvojiti, dve pol-pozicije i dve pobede u šampionatu centralne Evrope, češkom ESET CUP-u, kao i šampionatima Slovačke i Slovenije. Gorak ukus ostavlja jedino današnje odustajanje drugog člana tima, Rudija Pešovića, koga je tehnika na BMW-u izdala u poslednjem krugu.\nPreko sekund i po viška u odnosu na drugoplasiranog Kastratovića na treningu nagoveštavalo je laganu trku. Nakon letećeg starta Vesnić je odmah napravio veliku razliku i povećavao je iz kruga u krug sve do incidenta i izlaska na stazu vozila bezbednosti koje je vozače predvodilo sve do dva kruga pred kraj. Vesniću ovo „usporenje“ nije napravilo problem i ponovo ubedljivo trijumfuje dok se Pešović zaustavio pokraj staze u poslednjem krugu trke zbog kvara na elektrici svog BMW-a.


SEEbiz.eu / TREND / Mlekara Šabac gradi fabriku u Rusiji\nMlekara Šabac Rusija Marko Čadež\nDatum objave: 02.06.2017. - 08:56:54\nŠABAC - Mlekara Šabac počeće izgradnju fabrike u Rusiji, a postrojenje će biti gotovo za šest do osam meseci, najavio je danas predsednik Privredne komore Srbije Marko Čadež na panelu "Srbija Rusija: Mogućnosti ekonomske saradnje", koji je održan prvog dana Medjunarodnog ekonomskog foruma u Sankt Peterburgu (SPIEF).\n"Mlekara Šabac koja 75 odsto belog sira izvozi na rusko tržište, završila je pregovore za izgradnju fabrike u Rusiji. Postrojenje će kada bude završeno, moći da proizvodi 450 tona mleka dnevno, što je kapacitet u rangu sa najvećim balkanskim mlekarama. To su sjajne vesti i smer u kome želimo da idemo", rekao je Čadež, sa saopštila je PKS.\nProšle godine u Rusiju je izvozilo 815 naših firmi, a izvezli smo 1341 različit proizvod. Raste i vrednost izvoza u Rusiju, tako je na primer, izvoz lekova skočio za 60 odsto, a automobilskih guma za 30 procenata, istakao je Čadež.\nKako je objasnio, oživeli su mehanizmi saradnje i ekonomska dinamika izmedju sektora, a Forum u Sankt Peterburgu odlična je prilika da se čuju saveti od ruskih saradnika koji mogu pomoći poboljšanju ekonomske razmene Srbije i Rusije.\n"Veliki problem nam je organizovaniji pristup u nekim sektorima, sama logistika i nastup na ruskom tržištu, značila bi nam pomoć u tim oblastima kao i u tome na koje regione se treba fokusirati", rekao je Čadež.\nPrivredna komora Srbija i Razvojna agencija Srbije organizovale su učešće domaćih kompanija na Medjunarodnom ekonomskom forumu u Sankt Peterburgu.\nGlavna tema ovogodišnjeg SPIEF-a je "U traganju za novom ravnotežom u globalnoj ekonomiji", a ovogodišnje zemlje partneri i gosti su Srbija i Indija kojima se posvećuje posebna pažnja.


Srbija i kosovski problem: Da li ce biti referenduma?\nGradjani Srbije će imati priliku da se izjasne o onome što budemo mislili da je racionalno i kompromisno rešenje, rekao je predsednik Srbije Aleksandar Vučić krajem prošle nedelje na konferenciji za novinare s predsednikom Odbora Bundestaga za odnose sa Evropskom unijom (EU) Ginterom Krihbaumom.\nTa izjava zvuči kao najava referenduma o Kosovu, ali u ovom trenutku nema dovoljno pouzdanih pokazatelja na osnovu kojih bi se moglo zaključiti da li će i kakva tačno vrsta izjašnjavanja biti organizovana.Pre svega, i dalje je na snazi Ustav Srbije koji Kosovo tretira kao sastavni deo Srbije i koji sadrži i posebnu preambulu o Kosovu. Dakle, ukoliko bi bio organizovan referendum sa pitanjem koje bi se odnosilo na formalnu promenu odnosa Srbije i Kosova, referendum bi bio suštinski antiustavan. Srpske vlasti bi, naime, najpre trebalo da organizuju rad na pripremama predloga za promene Ustava i kroz te promene uklone ustavne prepreke za sprovodjenje odredbi Briselskog sporazuma na način na koji to od Srbije očekuju Brisel i Vašington.\nProcedura podrazumeva da vlada najpre sačini predlog promena Ustava i da taj predlog dobije dvotrećinsku podršku u parlamentu, nakon čega bi mogao da se organizuje referendum. Zbog Kosova je nužno menjati preambulu Ustava, delove koji regulišu autonomiju Kosova, kao i delove koji se odnose na primenu srpskih zakona na Kosovu. Na formalnom ukidanju važenja srpskih zakona na Kosovu čvrsto insistira EU, čija članica Srbija želi da postane. Jasno je, dakle, da je procedura koju predvidjaju Ustav i zakoni prilično rigidna i da bi vlastima bilo veoma teško da je sprovedu u kratkom roku.\nVučić u pomenutoj izjavi o izjašnjavanju gradjana o Kosovu nije direktno naveo reč referendum, što ostavlja prostor za spekulacije da bi mogla da bude organizovana neka druga vrsta izjašnjavanja. Jedna od opcija mogla bi da bude kombinacija javnih tribina i formalnih sastanaka sa predstavnicima različitih delova društva sa jedne, i odluka vlade i paramenta, koji se sastoji od izabranih predstavnika gradjana, sa druge strane. Pravni eksperti bi, naravno, tragali za varijantom koja bi u formalnom smislu bila najprihvatljivija i najlakše sprovodiva.\nNeka vrsta javnog izjašnjavanja o Kosovu je i takozvani unutrašnji dijalog organizovan na Vučićevu inicijativu. Taj dijalog se privodi kraju, ali srpski predsednik nema previše razloga da bude zadovoljan rezultatima. Jer, pokazalo se da većina institucija i organizacija sa kojima su vodjeni javni razgovori posredno ili neposredno podržava takozvani status quo. Zagovornici takvog pristupa polaze od stava da Srbija ne treba ništa da menja u formalnom smislu i da je najbolje da čeka promenu medjunarodnih okolnosti, odnosno neku bolju priliku za rešavanje kosovskog pitanja.\nBilo da se vlasti odluče za promenu Ustava, bilo za neku drugu varijantu izjašnjavanaja gradjana, suočavaju se sa ozbiljnim nedostatkom javne podrške za rešenja za Kosovo koja bi se oslanjala na Briselski sporazum i koja bi bila u skladu sa očekivanjima Brisela i Vašingtolna. To znači da je nužno što pre povesti ozbiljnu i široko zasnovanu kampanju čiji bi osnovni cilj bio da se stanovništvo uveri da je glas za regulisanje odnosa sa Kosovom jedino moguće rešenje, ma koliko ono bio bolno. Takve tendencije za sada su vidljive u izjavama Vučića, ali kampanje u vodećim medijima još nema.\nVeć pomenuti unutrašnji dijalog je pokazao da je jedan od najozbiljnijih protivnika popuštanja u odnosu na Kosovo Srpska pravoslavna crkva (SPC). Vučić je, istoga dana kada je najavio mogućnoost da se gradjani izjasne o rešenjima za Kosovo, ušao i u (istina prilično blagu) polemiku sa crkvom, javno stavljajući do znanja da njene stavove o Kosovu ne smatra realističnim. Povod je bila poruka sa nedavno završenog Svetog arhijerejskog sabora u kojoj se navodi da Kosovo predstavlja "neotudjivi središnji deo” Srbije.\n"Apelujemo na naše državnike da ne smeju nikada da daju svoju saglasnost na otudjenje Kosova i Metohije, jer ono što se silom uzme, to se i vrati, ono što se pak pokloni nekome, to je za svagda izgubljeno, a to Srbi i Srbija ne smeju dozvoliti", navodi se u toj poruci SPC. Crkva je i ranije stavljala do znanja da se oštro protivi koracima koji bi vodili ka nekom obliku priznavanja Kosova. To je sada jasno i javno ponovila, u poruci koja ima karakter deklaracije, što očigledno iritira vlasti.\n“Rešenje je znači da imamo zamrznuti konflikt i da čekamo bolje vreme. Koje je to bolje vreme, da li je reč o vremenu kada će Srbija imati pet li tri miliona gradjana… Interes Srbije nije da se sukobljava sa zapadnim svetom”, replicirao je SPS srpski predsednik, posle sastanka sa poslanikom Krihbaumom. On se i ranije oštro izjašnjavao protiv “zamrznutog konflikta”, ali je ovoga puta takav stav direktno konfrontiran sa SPC. Imajući u vidu dosadašnju praksu, bilo bi pogrešno očekivati da srpski predsednik bude taj koji će da promeni mišljenje.


Nakon višemesečnog putovanja po svetu i borbe protiv klimatskih promena, Greta Tunberg je krenula kući vozom budući da avionom ne putuje, zbog zagađenja koje prave avioni.\nIzmeđu ostalog, putovala je vozom nemačkih železnica u kojem se fotografirala kako sedi na podu voza.\nNapisala je na Tviteru da je voz bio prepun, ali da je srećna jer napokon putuje kući, prenosi Index.\nAli, ubrzo je usledio odgovor nemačkih železnica koje tvrde da Greta nije sedela na podu već da je putovala prvim razredom.\n"Drago nam je jer si bila s nama u vozu ICE 74 ove subote. I to sa 100 postotnom ekološkom električnom energijom" napisali su, i potom dodali: "Bilo bi još lepše da si izvestila koliko je sposoban i ljubazan bio naš tim koji se brinuo za tebe i tvoje sedište u prvom razredu".


Usvojen Lokalni akcioni plan zapošljavanja u 2018. godini - Naslovi.net vesti\nUsvojen Lokalni akcioni plan zapošljavanja u 2018. godini\nJug press utorak, 13. februar 2018.\nVRANJE Akcioni plan zapošljavanja u 2018. godini, koji su usvojili članovi Gradskog veća u Vranju, predviđa da se iz budžeta za te namene izdvoji 12 miliona dinara. „Aktivne mere zapošljavanja sprovodiće se kroz Program javnih radova koji će obuhvatiti 60 lica sa evidecije Nacinalne službe za... »\nJugmedia utorak, 13. februar 2018.\nIz vranjskog budžeta, po danas usvojenom Akcionom planu zapošljavanja, 12 miliona dinara će samo u ovoj godini biti izdvojeno za samozapošljavanje, obuku zaposlenih i javne radove. Aktivne mere zapošljavanja će se sprovoditi kroz Program javnih radova, koji će obuhvatiti 60 lica sa evidencije NSZ i... »\n12 Miliona za zapošljavanje u Vranju\nOK radio utorak, 13. februar 2018.\nGradsko Veće Vranje usvojio je Akcioni plan za zapošljavanje za 2018. godinu, a budžetom je za te namene predviđeno 12 miliona dinara.\nZorica Jović, portparol GV, pojašnjava da će Akcioni plan zapošljavanja biti realizovan kroz tri oblasti. - Prva oblast kroz koju će biti realizovan plan zapošljavanja su javni radovi, za čiju realizaciju je opredeljeno tri... »\nIndeksOnline pre 5 minuta


RTCG - Radio Televizija Crne Gore - Nacionalni javni servis :: Društvo :: Dan Pošte: 13 godina od izdavanja CG marke\nDODIJELJENE NAGRADE 15. 12. 2018. 15:47 >> 15:27 1\nDan Pošte: 13 godina od izdavanja CG marke\n“Upravo je 15. decembra 2005. godine Crna Gora, prvi put nakon 1913. godine, ponovo samostalno izdala poštansku marku”, navodi se u saopštenju.\nDan Pošte ove godine obilježen je izdanjem maraka pod nazivom 125 godina od prvog prigodnog izdanja poštanskih maraka, dodjelom jubilarnih nagrada za deset, 20 i 30 godina rada u Pošti, kao i prigodnim svečanostima u svim centrima.\n“Pošta Crne Gore danas ima 140 jedinica poštanske mreže i 885 zaposlenih. Predstavlja najznačajniju poslovnu mrežu u zemlji čija je društvena misija organizacija poštanskog saobraćaja u svojstvu univerzalnog poštanskog operatora, s jedne, i razvoj modernih, profitabilnih usluga u skladu sa zahtjevima savremenog tržišta”, rekli su iz Pošte.\nPrioriteti Pošte Crne Gore su, kako se navodi, kvalitetno obavljanje poštanskih, finansijskih i telegrafskih usluga, trgovine u poštama, izdavanje digitalnih certifikata i usluga putem interneta, briga o korisniku i zaposlenima.\n“Cilj Pošte Crne Gore je zadovoljstvo korisnika, te su stvaranje ponude visokog kvaliteta, novih vrijednosti za korisnike i motivisanje zaposlenih najvažniji segmenti rada”, zaključuje se u saopštenju.


Kulturni identitet u tranziciji - Tetka\nHome / Saveti koje niste tražili / Kulturni identitet u tranziciji\n22. avg 2012.\tin Saveti koje niste tražili Leave a comment\nKultura kojoj pripadamo, sa mnogobrojnim pravilima, običajima, zakonima i sistemom vrednosti utiče na formiranje svesti o sebi, svetu i drugima. Prenoseći različite poruke roditelji, nastavnici, mediji i drugi autoriteti utiču na formiranje identita. Kada su te poruke u skladu sa realnošću, onda daju dobre i funkcionalne smernice u odrastanju mladih. Ali ako nisu, dolazi do konflikata koji mogu da se odraze u teškoćama u funkcionisanju.\nSvaka kultura ima svoje teme, običaje, verovanja i obrasce ponašanja koji se transgeneracijski prenose i nazivaju se još i kulturni scenario. Kulturni scenario se objašnjava kao prihvaćeni i očekivani dramski sklopovi koji se pojavljuju u okviru društva. Zasnovani su na kolektivnim uverenjima koje deli većina ljudi iz date društvene grupe. Odražava ono što se podrazumeva pod „nacionalnim identitetom“. Tako za analizu kultornog scenarija potrebno je posmatrati kolektivna uverenja, stavove, uloge, teme i slično, koji se prenose u porodici, putem obrazovanja i medija.\nAko posmatramo našu zemlju koja se poslednje dve decenije nalazi u tranziciji, kulturni uticaju se razlikuju od onih pre pedeset godina. U tom „međuprostoru“ dolazi do neizvesnosti i problema u snalaženju ljudi, od toga da se nekritički prihvata sve što je novo, do toga da se čvrsto i nekritički drži krutih i dogmatičkih pravila. Kao posledicu imamo veliki broj oboljenja i psihosocijalnih problema.\nVeliki broj ljudi i dalje je zbunjen kojim putem da krene, da li da žive u okviru scenarija koji se prožimaju u porodici, školi ili u medijima, ili mogu da opstaju prihvatajući različite uticije…? Možda je upravo to kritična masa koja donosi promene jer pokušavaju da razmisle i provere spoljašnje uticaje i nakon toga donesu odluku koji su obrasci ponašanja i verovanja funkcionalni u njihovom životu, kao i kroz koju prizmu vide sebe i druge ljude.\nUvek su postojali pojedinci koji su živeli u okviru kulturnog scenarija, ali i oni koji su bili samostalni da opstaju i razvijaju se iako su okruženi različitim i uticajima. Takođe, uvek je bilo i onih koji su mogli lako da se adaptiraju na u različitim sredinama.\nCilj vaspitanja, obrazovanja i psihoterapije je stvaranje autonomije, što podrazumeva prihvatanje funkcionalnih pravila i vrednosti jedne kulture i odbacivanje nefunkcionalnih, odnosno razvijanje samostalnog kritičnog mišljenja, kroz koje ličnost samostalno donosi odluke o svojim izborima.\nPrevious: Sinastrija II\nNext: Još malo pa nestalo – dinje!


Srbija i Republika Srpska obeležavaju Dan srpskog jedinstva, slobode i nacionalne zastave - Glas Zaječara\nHome Društvo Srbija i Republika Srpska obeležavaju Dan srpskog jedinstva, slobode i nacionalne zastave\nSrbija i Republika Srpska danas će prvi put obeležiti zajednički praznik „Dan srpskog jedinstva, slobode i nacionalne zastave“.\nPraznik „Dan srpskog jedinstva, slobode i nacionalne zastave“ obeležava se na godišnjicu proboja Solunskog fronta, 15. septembra 1918. godine.\nOvaj praznik će, prema najavi predsednika Srbije Aleksandra Vučića, biti zajednički obeležavan u Srbiji i Republici Srpskoj i u svim sredinama u kojima su Srbi širom sveta, simbolizujući jedinstvo srpskog naroda.\nZamenik gradonačelnika Goran Vesić najavio je da će najvažnije ulice u Beogradu danas biti okićene sa 4.000 srpskih zastava.\n„Sve državne institucije i javni objekti biće okićeni srpskim zastavama dok će sa fontane na Slaviji biti emitovane himne Srbije i Republike Srpske“, najavio je Vesić.\nUlice Banjaluke biće okićene zastavama Republike Srpske i Srbije, a biće istaknute i na zgradama svih republičkih i lokalnih institucija.\nNa platou ispred Hrama Hrista Spasitelja u ovom gradu biće održana i Svečana akademija „Pohvala srpskom narodu“.\nOdluka da se Dan srpskog jedinstva, slobode i nacionalne zastave obeležava 15. septembra kao zajednički praznik u znak sećanja na proboj Solunskog fronta u Prvom svetskom ratu, doneta je na sastanku državnog vrha sa političkim predstavnicima RS krajem avgusta.\nIzvor: Beta, RTRS, Insajder\nNaredni tekstVlast u Boru podnela krivičnu prijavu protiv Ziđin-a zbog zagađenja


Đoković sa Delpom za trofej – mojKontakt portal – Radio Televizija Kontakt\nĐoković sa Delpom za trofej\nNovak je sa Argentincem do sada igrao 12 puta i vodi sa 9-3 u pobjedama.\nPosljednji put sastali su se ove godine na Vimbldonu, tada je Novak slavio u pet setova, ali je Delpo bio bolji na betonu u Indijan Velsu (4:6, 6.4, 6:4). Igrali su još jednom ove godine, Đoković je u Dubaiju pobijedio sa 6:3, 7:6.\nNovak se bori za peti trofej ove sezone, ukupno 39. u karijeri, a Argentinac juri svoju četvrtu ovogodišnju titulu, 17. u karijeri.\nĐoković je u polufinalu bio bolji od Žo-Vilfreda Conge, a meč je između ostalog obilježila i Novakova rasprava sa sudijom. Srpski teniser rekao je da mu je pobjeda veoma važna, a kazao je da su mu kod sukoba sa sudijom “proradile emocije“, prenosi B92.\nDel Potro je odigrao izvanredno protiv Nadala – pogađao je 80% servisa, nijednom nije izgubio gem na svoj servis i sve ključne poene odigrao je bolje, uključujući i vjerovatno najbolji poen na turniru.\nPaunović: Partizan je dotakao dno\nMuta: Dajte i nama novac!


Žrijeb Lige šampiona: Madridski derbi u polufinalu | Zvornik Danas\non: 21. априла 2017 In: Fudbal, SPORT\nReal i Atletiko su se sastajali u dva od poslednja tri finala LŠ, a oba puta je bolji bio „kraljevski“ klub. Do sada su se sedam puta sastajali u Evropi, Real ima četiri, a Atletiko samo jednu pobjedu, dok nijednom nije uspio da prođe gradskog rivala u dvomeču.\nS druge strane, Monako je jednom uspeo da savlada Juventus u četiri međusobna okršaja, dok „Stara dama“ ima dva trijumfa. Posljednji okršaj imali su u sezoni 2014/2015, Juve je prošao dalje, golom Artura Vidala iz penala u prvoj utakmici.\nOznake: liga šampionazrijeb


Kina obezbeđuje vakcine za 40 afričkih država - Princip | Princip\nTags: Afrika, Kina, Koronavirus, Kovid-19, Sjedinjene Američke Države, vakcina, Vakcinacija\nZvanični Peking je objavio da obezbeđuje vakcine protiv Kovid-19 virusa za gotovo 40 afričkih zemalja.\nVakcine su zemljama Afričkog kontineta donirane ili prodate po „povoljnim cenama“, izjavio je novinarima zvaničnik odeljenja za Afriku Ministarstva spoljnih poslova Vu Peng. Vu je takođe uporedio delovanje Kine sa akcijama „nekih zemalja koje su rekle da moraju da sačekaju da populacija njihovih zemalja završi vakcinaciju pre nego što mogu da isporuče vakcine u inostranstvo“, aludirajući na Sjedinjene Države.\n„Verujemo da je, naravno, neophodno osigurati da se Kinezi što pre vakcinišu, ali trudimo se da pružimo pomoć u vakcinama, državama kojima su vakcine urgentno neophodne“, dodao je Vu.\nNakon što su pojedine države optužile SAD za nepotrebno gomilanje vakcina, predsednik Džo Bajden se obavezao da će u narednih šest nedelja donirati dodatnih 20 miliona doza vakcine. Ali Bajdenova administracija nije rekla koje će ih zemlje primiti.1\nSavet bezbednosti Ujedinjenih nacija pozvao je na ubrzanu dostupnost vakcina protiv Kovid-19 za Afriku, izražavajući zabrinutost što je kontinent primio samo oko 2% svih vakcina koje se primenjuju na globalnom nivou.\nKineska diplomatija vakcina postigla je iznenađujući uspeh: obećala je otprilike pola milijarde doza svojih vakcina u više od 45 zemalja, stoji u izveštaju “Associated Press”-a.\nProizvođači vakcina iz Kine tvrde da su u mogućnosti da proizvedu najmanje 2,6 milijardi doza ove godine, što znači da će veliki deo svetske populacije na kraju biti vakcinisan kineskom vakcinom proizvedenu proverenim klasičnim metodama, a ne zapadnim vakcinama koje su reklamirane i promovisane u medijima kao efikasnije i bezbednije od kineske vakcine.\nEgipat će u junu započeti lokalnu proizvodnju kineske vakcine “Sinovac COVID-19”, a “Sinovac” će obezbediti Egiptu stručnu i tehničku pomoć za proizvodnju vakcine.\n„Same donacije ne mogu da reše problem vakcina. Moramo podržati lokalnu proizvodnju vakcina u Africi, iako je to teško zbog (niskog) nivoa industrijalizacije afričkog kontinenta“, rekao je Vu.2


Najbolja kazna za dete je da ga lišite nečeg lepog, a ne pričinite ništa ružno\nJulija Borisovna Hipenrejter, poznata ruska psihološkinja i porodična psihoterapeutkinja, kao i autorka brojnih knjiga o roditeljstvu, savetuje i podučava roditelje kako da grade odnos s decom i razgovaraju s njima.\nOvo su uporišne tačke njenog učenja o psihologiji roditelja i deteta i boljem međusobnom razumevanju.\nPročitajte i: Edi Marfi, otac desetoro dece: Ako decu stavite na prvo mesto, nikada nećete doneti pogrešnu odluku\n15. Sve što bismo kod deteta želeli da promenimo najpre bi trebalo pažljivo proveriti da nije to upravo ono što bi bilo dobro promeniti kod nas samih. Na primer naš pedagoški entuzijazam. Verovatno ga je bolje usmeriti na samog sebe, pišu Detinjarije.\nJednostavna vežba istezanja koja će „oterati“ bol u leđima\nMentalno zdravlje: Koliko smo svesni njegovog značaja i koliko mu se posvećujemo?


Rajčević: Stanivuković iznio gomilu laži o projektu "e-bebe"\nFoto: N.N. | Rajčević: Stanivuković iznio gomilu laži o projektu "e-bebe"\nSrna 18.11.2019 15:58\nBANJALUKA - Ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević istakao je da je poslanik PDP-a u Narodnoj skupštini Republike Srpske Draško Stanivuković, gostujući nedavno na BN televiziji, iznio "gomilu bezočnih laži" o projektu "e-bebe".\n"Sve što je Stanivuković rekao je apsolutna laž koja je sračunata da kompromituje Vladu, nadležno ministarstvo i mene kao ministra", rekao je Rajčević na vanrednoj konferenciji za novinare u Banjaluci povodom netačnih informacija koje je Stanivuković iznio o projektu "e-bebe".\nOn je naveo da je netačno da je kćerka srpskog člana Predsjedništva BiH Milorada Dodika kao potpredsjednik Fondacije "Djeca nam se rađala" izrazila želju da se djeca registuju "na klik" nakon čega je on raspisao tender, te da je taj posao dobio Dodikov sin, kako to tvrdi Stanivuković.\nOn je naglasio da je Vlada ne sjednici 21. marta ove godine usvojila prioritenu listu projekata iz oblasti digitalne transformacije, a između ostalog i prijedlog projekta "e-beba", dok je Fondacija "Djeca nam se rađala" registrovana 16. avgusta ove godine.\n"Stanivuković je naveo i da je cijena projekta 800.000 KM bez PDV-a, a cijena jeste tolika ali sa PDP-om", naglasio je ministar Rajčević.\nOn je pojasnio da nije riječ o aplikaciji, kako to kaže poslanik PDP-a, već o infomacionom sistemu i to je mnogo kompleksniji predmet nabavke, a tako je definisan i u tenderskoj dokumentaciji.\n"Tokom postupka nabavke Ministarstvo za naučnotehnološki razvoj, visoko obrazovanje i informaciono društvo na tenderu za ovako kompleksan projekat nije zaprimilo nijednu drugu ponudu, osim izabranog implementatora, jer su kriterijumi bili veoma striktni, što direktno dokazuje da je Stanivuković obmanuo javnost nekakvim papirom kojim je mahao na BN televiziji", rekao je Rajčević.\nMinistar je podsjeto da je Stanivuković, poredeći cijenu u Srbiji i Srpskoj, rekao da je tamo samo nadogradnja veb-portala putem kojeg se pristupalo ovom informacionom sistemu koštalo oko 45.000 evra, dok održavanje sistema košta oko 46.000 evra godišnje.\n"Kod njih je potpuno drugačija baza podataka i registara podataka i situacija je neuporediva, a tačne podatke o troškovima dostaviće mi kolege iz Srbije, s obzirom na to da je Stanivuković tvrdio da je taj sistem kod njih uveden besplatno", naglasio je Rajčević.\nOn je naveo da je jutros potpisao punomoć svom pravnom zastupniku kojim ga ovlašćuje da ga zastupa u predstojećem sporu po osnovu tužbe za klevetu protiv Stanivukovića zbog iznesenih neistina, kao i njegovih navode da je "vozač Igora Dodik" i javnog pitanja "koliko je dobio od nabavke".\nMinistar Rajčević je naglasio da će u skladu sa zakonskim odredbama, putem pravnog zastupnika, pružiti mogućnost Stanivukoviću da demantuje samog sebe i javno se izvini.\n"Novac dobijen od Stanivukovića po osnovu te presude planiram da doniram našim javnim univerzitetima s ciljem istraživanja fenomena 'lažnih vijesti' s obzirom na to da on korist takav nastup zbog čega je on jedan lažni političar", naveo je Rajčević.\nOn je poručio Stanivukoviću da se pripremi za dinamičnu sjednicu Narodne skupštine, jer ima nekoliko pitanja za njega s obzirom na činjenicu da se on predstavlja kao beskompromisni borac za pravdu.\nRajčević je poručio poslaniku SDS-a Nebojši Vukanoviću da je ponosan što je šefildski đak, kako ga on često naziva, za razliku od njega koji "posjeduje bazično znanje koje pokazuje u javnoj komunikaciji".\nSrđan Rajčević Draško Stanivuković Igor Dodik E bebe


Osmanijeva sa Kurtijem, članovima Vlade i Kosnetom\nPredsednica Kosova Vjosa Osmani je na svom prvom međuinstitucionalnom sastanku razgovarala sa premijera Aljbinom Kurtijem, zamenicom premijera i ministarkom inostranih poslova i dijaspore Donikom Gervalom, ministrom odbrane Armendom Mehajom i ministrom zdravlja Arbenom Vitiom. Takođe, održala je sastanak i sa ambasadorom SAD na Kosovu Filipom Kosnetom.\nPredsednica Osmani je sa premijerom Kurtijem razgovarala o potrebi stvaranja zajedničkih koordinatornih mehanizama u oblasti spoljne politike, odbrane i prioritetnog pitanja što bržeg obezbeđivanja vakcina protiv kovida-19, ističe se u saopštenju informativne službe predsednice.\nImajući u vidu bitnost ovih pitanja, predsednica Osmani i premijer Kurti su se složili da će zajednički napori i koordinisano tretiranje ovih tema doneti konkretnije rezultate, dodaje se u saopštenju.\nIzrazili su spremnost da nastave napore u rešavanju problema građana koji su povezani sa zdravstvenim i ekonomskim posledicama usled pandemije kovid-19, zaključuje se u saopštenju.\nVjosa i Kosnet o odnosima Kosova i SAD\nPredsednica Vjosa Osmani razgovarala je danas i sa ambasadorom Sjedinjenih Američkih Država na Kosovu Filipom Kosnetom.\nTokom sastanka ambasador Kosnet je ujedno čestitao predsednici Osmani na preuzimanju dužnosti, ističući da kao što je Kosovo posvećeno sjajnim odnosima sa SAD-om, isto važi i za SAD i njihovo angažovanje prema Kosovu.


Italijanski investitori grade “zelenu fabriku” u Vrbasu | Dunav Televizija\nNaslovna Vesti Ekonomija Italijanski investitori grade “zelenu fabriku” u Vrbasu\nItalijanski investitori grade “zelenu fabriku” u Vrbasu\nItalijanski investitori planiraju izgradnju fabrike u Vrbasu u industrijskoj zoni u Bloku 100, a ulagači su zajedno sa predsednikom vrbaske opštine Milanom Glušcem obišli radnu zonu koja se uređuje za izgradnju pogona.\nItalijanski ulagač kupio je parcelu od 4.605 kvadrata u Bloku 100 i na tom prostoru, prema planu, biće izgrađena proizvodna hala površine 2.000 kvadrata u kojoj će se proizvoditi konfekcija za mnoge čuvene modne kuće „Manifatture Settentrionali“. Generalni menadžer ove kompanije Đovani Kavadini kaže da je veoma zadovoljan do sada učinjenim, a italijanska kompanija može dalje da planira svoje korake i rokove investiranja.\nPredsednik opštine Milan Glušac kaže da nije novost da se industrijska zona uređuje za sada već poznatog stranog ulagača, ali važno je da je sa njim Vrbas posetio i drugi italijanski privrednik, koji je zainteresovan da se na licu mesta upozna sa uslovima i mogućnostima ulaganja u opštinu Vrbas.\n– Razgovarali smo o onome što nudi Vrbas, upoznali ih sa pozicijom i prednostima, a verujem da i oni sami istražuju i znaju kakvi su uslovi za poslovanje u Vojvodini – rekao je Glušac.\nItalijanski ulagač kupio je parcelu u Bloku 100 gde će, prema planu, biti izgrađen „zeleni” proizvodni pogon, u skladu s ekološkim standardima, prvi ove vrste u Srbiji\nZa goste iz Italije Vrbašani su organizovali i sastanak sa direktorom Razvojne agencije Vojvodine Nikolom Žeželjom i pokrajinskim sekretarom za regionalni razvoj, međuregionalnu saradnju i lokalnu samoupravu Ognjenom Bjelićem.\n-Oni su potencijalne investitore upoznali sa mogućnostima subvencionisanja zapošljavanja ili pri nabavci opreme, koje za investitore nudi Pokrajinska vlada- kaže Glušac. -Za Vrbas je posebno važno što „Manifatture Settentrionali“, prema rečima Đovanija Kavadinija, ima želju da izgradi „zeleni“ industrijski objekat, prvi ove vrste u Srbiji. U trenutku kada pokušavamo trajno da rešimo zagađenje životne sredine, veoma je ohrabrujuće što ćemo imati industrijski objekat po najmodernijim evropskim standardima, koji nije pretnja životnom prostoru svih nas.\nPrethodni tekstPredsednik Vučić: Neću da imam kontrolu nad sudijama i tužiocima\nSledeći tekstSpirić sa raseljenima iz Svinjara: Za Jovanovića posao, meštanima autobuska linija\nBačka Topola: Tri nova preduzeća u industrijskoj zoni


Van većih gradova intezitet saobraćaja je umereniji, s tim što je na autoputevima u smeru ka Mađarskoj i Hrvatskoj i dalje pojačan, ali nema zastoja, a usporena vožnja je moguća na deonicama gde se izvode radovi, a zbog kojih ima izmena u režimu saobraćaja.\nTako će se do 30. oktobra u toku svetlog dela dana izvoditi radovi na rehabilitaciji puta od Vrdnika do raskrsnice sa lokalnim putem za Rumu. U toku izvođenja radova saobraćaj se odvija jednosmerno naizmeničnim propuštanjem, koje je regulisano semaforom ili ručno u dužini do 500 metara.\nU subotu 4. septembra od 7 do 8.30 časova izvodiće se radovi na otklanjanju kvarova javne rasvete na deonici od mosta Gazela do Autokomande, u smeru ka Nišu.\nRadovi će se izvoditi u srednjem pojasu, za saobraćaj će biti zatvorena preticajna saobraćajna traka, a saobraćaj će se odvijati voznom i zaustavnom trakom.\nTakođe do 4. septembra u periodu od 10 do 15 časova izvodiće se radovi na redovnom održavanju magistralnog puta na deonici između Zrenjanina i mesta Sutjeske. Saobraćaj se odvija naizmeničnim propuštanjem vozila, a regulisan je semaforskom signalizacijom.\nDOBRO ISPLANIRAJTE PUTANJU Od sutra radovi na ovim deonicama puteva\nOd danas do 17. septembra biće izmenjen režim saobraćaja zbog radova na nadvožnjaku, na delu autoputa Beograd - Niš, na deonici između petlje Vodanj i petlje Kolare, a na delu kod petlje Kolari, u smeru ka Nišu gde će biti zatvorena zaustavna i izlivna traka u ukupnoj dužini od 400 metara ispred isključenja saobraćaja sa auto-puta na petlji Kolari.\nSaobraćaj će se odvijati voznom i preticajnom saobraćajnom trakom. Isključenje saobraćaja na petlji Kolari ostaje u funkciji. Do 10. septembra produžavaju se radovi na deonici Sukovo - Trnski Odorovci, u kanjonu reke Jerme. U zoni radova saobraćaj se odvija naizmeničnim propuštanjem vozila.\nU četvrtak će u periodu od 9 do 19 časova biti obustavljen saobraćaj na deonici Beranovac - Goč, Kamenica-Šošanica zbog miniranja, a alternativni putni pravac je Vrnjačka Banja. Radovi će biti obezbeđeni adekvatnom saobraćajnom signalizacijom i opremom.